qundao/data-zh-poetry huggingface dataset:
别惊
作者：孙原湘
朝代：清

九十莺花日日忙，行歌到处识清狂。曾无齿受金梭折，旧有才蒙玉尺量。仙籍可能通弱水，诗名早巳播柔乡。终拚夺取芙蓉镜，送喜妆台玉镜旁。九州才得一知音，况是聪明绝世心。直谓才华无我敌，每将诗句背人吟。私书纵写愁空阁，别泪难流恨始深。只有丹诚期报答，不逢君更不弹琴。
别惊·其一
作者：孙原湘
朝代：清

九十莺花日日忙，行歌到处识清狂。曾无齿受金梭折，旧有才蒙玉尺量。仙籍可能通弱水，诗名早巳播柔乡。终拚夺取芙蓉镜，送喜妆台玉镜旁。
别惊·其二
作者：孙原湘
朝代：清

九州才得一知音，况是聪明绝世心。直谓才华无我敌，每将诗句背人吟。私书纵写愁空阁，别泪难流恨始深。只有丹诚期报答，不逢君更不弹琴。
别有所感
作者：孙原湘
朝代：清

瑶京曾侍阿环旁，熟极双鬟郭密香。若论风姿真绝似，争差笑靥要端详。亲烦记曲拈红豆，巧值移巢过海棠。宛胜相逢在天上，相怜何况是同乡。
别有所赠
作者：孙原湘
朝代：清

四条弦索酒双尊，记得离筵月一痕。今夜绿纱窗外雨，又因桃叶念桃根。枇杷花里小门关，金鸭香消玉柱间。才是卸头鸳枕畔，无聊拥背话虞山。
别有所赠·其一
作者：孙原湘
朝代：清

四条弦索酒双尊，记得离筵月一痕。今夜绿纱窗外雨，又因桃叶念桃根。
别有所赠·其二
作者：孙原湘
朝代：清

枇杷花里小门关，金鸭香消玉柱间。才是卸头鸳枕畔，无聊拥背话虞山。
午梦
作者：孙原湘
朝代：清

长日因循候，閒房寂静时。倦解樊昵侍，计遣阿侯嬉。委地垂银押，当窗隐画丝。近前来冉冉，却立故迟迟。佩任湘裙妥，钗从翠鬓欹。蒙茸珍火齐，绰约献冰肌。侧耳风声过，关心竹影移。喜多翻震荡，力弱为惊疑。婉转花频就，阑珊蝶已疲。暂推无妄疾，深负有情痴。吃吃思前度，惺惺订后期。难成偏好梦，惆怅定如斯。
半睡
作者：孙原湘
朝代：清

钟铭催月转堂坳，残髻拖针线未抛。暗曳衣襟知密约，轻钩履舄订先交。梅阴巳落更番子，豆蔻犹合百结包。一朵红云看不定，才移眼尾又眉梢。
卫娘
作者：孙原湘
朝代：清

绿梅花下有人居，正恐梅花秀不如。每恨王郎痴似叔，独怜邹忌美于徐。盘周四角辞难毕，漏尽三商梦竟虚。欲表同心心迹处，右军能乱卫娘书。
即事
作者：孙原湘
朝代：清

梳匀才了画阑凭，双鬓安花百媚增。为是玉郎亲折赠，碧桃除却换银藤。小园春早露华香，偷掐晨葩助晓妆。如雪花枝如漆鬓，碧纱窗里翠衣裳。眼耳丛中分限清，敢将平视效刘桢。低头只作枯禅坐，暗看莲花贴地生。拜月盟星坐彻宵，日长神倦苦无聊。双眸忽地清如水，对着芳姿睡思消。簪花楷格似人妍，下笔明珠个个圆。除却答郎诗句外，不曾轻易落云笺。泪珠和墨写成书，词令风华绰有馀。但使玉台司笔札，也应唤作女相如。水晶帘下恣窥张，半臂才遮菽乳香。姑射肌肤真似雪，不容人近已生凉。鸭鲈心字守香盟，一纸私书百种情。放着今生缘未了，思量又要订来生。愿作鸳鸯梦未成，肯担惊恐始真情。忍将绝世才兼貌，草草相思过一生。情丝细剪与檀奴，纤软才离腻玉肤。何物生香堪配取，梅花心里数茎须。
即事·其一
作者：孙原湘
朝代：清

梳匀才了画阑凭，双鬓安花百媚增。为是玉郎亲折赠，碧桃除却换银藤。
即事·其七
作者：孙原湘
朝代：清

水晶帘下恣窥张，半臂才遮菽乳香。姑射肌肤真似雪，不容人近已生凉。
即事·其三
作者：孙原湘
朝代：清

眼耳丛中分限清，敢将平视效刘桢。低头只作枯禅坐，暗看莲花贴地生。
即事·其九
作者：孙原湘
朝代：清

愿作鸳鸯梦未成，肯担惊恐始真情。忍将绝世才兼貌，草草相思过一生。
即事·其二
作者：孙原湘
朝代：清

小园春早露华香，偷掐晨葩助晓妆。如雪花枝如漆鬓，碧纱窗里翠衣裳。
即事·其五
作者：孙原湘
朝代：清

簪花楷格似人妍，下笔明珠个个圆。除却答郎诗句外，不曾轻易落云笺。
即事·其八
作者：孙原湘
朝代：清

鸭鲈心字守香盟，一纸私书百种情。放着今生缘未了，思量又要订来生。
即事·其六
作者：孙原湘
朝代：清

泪珠和墨写成书，词令风华绰有馀。但使玉台司笔札，也应唤作女相如。
即事·其十
作者：孙原湘
朝代：清

情丝细剪与檀奴，纤软才离腻玉肤。何物生香堪配取，梅花心里数茎须。
即事·其四
作者：孙原湘
朝代：清

拜月盟星坐彻宵，日长神倦苦无聊。双眸忽地清如水，对着芳姿睡思消。
双红豆辞
作者：孙原湘
朝代：清

称出双株红豆红，暗将心事卜东风。意中人病朝朝减，梦里欢归夜夜同。翡翠楼高天共远，鸳鸯湖判水难通。春愁化作杨花点，半入清波半碧空。去年消息望今年，及到今年转忆前。扶病尚因花强出，归宁差喜事迁延。机缘半为忙中错，滋味都从过后鲜。欢笑要期来日补，却愁追忆更茫然。知是蓝桥是鹊桥，一双解下佩琼瑶。情同沧海无深浅，缘比浮云有近遥。花纵可攀容易别，月虽频望手难招。不如身化王馀片，分属江东大小乔。心中眼底与眉头，积得离愁又病愁。小玉瘦来眠反侧，飞琼归去信沉浮。缘悭莫要真成玦，痴绝难甘枉下钩。每到幽窗閒把玩，团圞一对鍊金彄。叠笺书恨祇焚灰，剪纸酬神枉费财。一半聪明知误用，两无消息肯传来。慢凭问卜蓍归妹，悔不能医药作媒。愿学维摩行脚状，替人担病觅人回。双珠托出水晶盘，欲定高低两字难。论岁参差原姊妹，比花先后似梅兰。泥中尔我应三分，林下神情祇一般。对面看来形与影，切休分作尹邢看。喜蛛灵鹊满檐前，道是佳音却浪传。炙罢艾香心愈捧，占残花信眼徒穿。他乡未必全无恙，久卧何如各一天。如此思量人易瘦，又愁相见定凄然。人竟归来病竟除，极寻常事却疑虚。愁他慈母留偏强，怨到庸医术太疏。欲剖素心潜和药，想呼黄耳妄传书。从知一面难消受，休说鸳禽与鲽鱼。閒里寻思太认真，最痴情却最伤身。挽车陌上谁迎汝，取冷庭中自有人。弱体枉禁风五夜，柔肠偏转日双轮。汉皋明月天台树，不是今生是夙因。紫袖昭容玉尺温，青绫步障粲花论。手抄罗隐江东集，心订韦皋蜀道婚。极恍惚中烟有影，最缠绵处梦无痕。不妨说与青天晓，卿自怜才我感恩。
双红豆辞·其一
作者：孙原湘
朝代：清

称出双株红豆红，暗将心事卜东风。意中人病朝朝减，梦里欢归夜夜同。翡翠楼高天共远，鸳鸯湖判水难通。春愁化作杨花点，半入清波半碧空。
双红豆辞·其七
作者：孙原湘
朝代：清

喜蛛灵鹊满檐前，道是佳音却浪传。炙罢艾香心愈捧，占残花信眼徒穿。他乡未必全无恙，久卧何如各一天。如此思量人易瘦，又愁相见定凄然。
双红豆辞·其三
作者：孙原湘
朝代：清

知是蓝桥是鹊桥，一双解下佩琼瑶。情同沧海无深浅，缘比浮云有近遥。花纵可攀容易别，月虽频望手难招。不如身化王馀片，分属江东大小乔。
双红豆辞·其九
作者：孙原湘
朝代：清

閒里寻思太认真，最痴情却最伤身。挽车陌上谁迎汝，取冷庭中自有人。弱体枉禁风五夜，柔肠偏转日双轮。汉皋明月天台树，不是今生是夙因。
双红豆辞·其二
作者：孙原湘
朝代：清

去年消息望今年，及到今年转忆前。扶病尚因花强出，归宁差喜事迁延。机缘半为忙中错，滋味都从过后鲜。欢笑要期来日补，却愁追忆更茫然。
双红豆辞·其五
作者：孙原湘
朝代：清

叠笺书恨祇焚灰，剪纸酬神枉费财。一半聪明知误用，两无消息肯传来。慢凭问卜蓍归妹，悔不能医药作媒。愿学维摩行脚状，替人担病觅人回。
双红豆辞·其八
作者：孙原湘
朝代：清

人竟归来病竟除，极寻常事却疑虚。愁他慈母留偏强，怨到庸医术太疏。欲剖素心潜和药，想呼黄耳妄传书。从知一面难消受，休说鸳禽与鲽鱼。
双红豆辞·其六
作者：孙原湘
朝代：清

双珠托出水晶盘，欲定高低两字难。论岁参差原姊妹，比花先后似梅兰。泥中尔我应三分，林下神情祇一般。对面看来形与影，切休分作尹邢看。
双红豆辞·其十
作者：孙原湘
朝代：清

紫袖昭容玉尺温，青绫步障粲花论。手抄罗隐江东集，心订韦皋蜀道婚。极恍惚中烟有影，最缠绵处梦无痕。不妨说与青天晓，卿自怜才我感恩。
双红豆辞·其四
作者：孙原湘
朝代：清

心中眼底与眉头，积得离愁又病愁。小玉瘦来眠反侧，飞琼归去信沉浮。缘悭莫要真成玦，痴绝难甘枉下钩。每到幽窗閒把玩，团圞一对鍊金彄。
双艳词
作者：孙原湘
朝代：清

一树垂杨一画船，绮罗丛里斗婵娟。香虽异种闻皆醉，莺有回声啭各圆。比作花枝应姊妹，脱离烟火便神仙。心头不是天人影，如此倾城亦可怜。
叠韵三答
作者：孙原湘
朝代：清

压鬓花钿翠似苔，文窗窈窕竹间开。风情别有三生契，月旦能空一世才。身为聪明常病扰，光因亲合觉神来。幽兰带得骚人性，合是灵均作赋材。
叠韵五答
作者：孙原湘
朝代：清

绿窗间闭锦纹苔，落尽春灯销未开。怕听子规添旧恨，偶翻花样见新才。玉屏罢算围棋劫，瑶札偏期斗草来。偶抱雪猧犹胆怯，当熊终竟是粗材。
叠韵再寄
作者：孙原湘
朝代：清

自分情无似我深，深情除是我知音。发肤以外皆君物，眼耳丛中罄妾心。死去定成双抱木，生怜亲赠四知金。天然守礼矜严甚，不为因循误到今。
叠韵四答
作者：孙原湘
朝代：清

楼中凤屧不沾苔，楼上珠帘飏日开。无目亦应知绝色，有情方许得兼才。衣翔轻影愁仙去，镜迸圆光讶佛来。朔雪梅花春月柳，是卿身分是身材。
叠韵简顾虹桥秀才
作者：孙原湘
朝代：清

一纸瑶章奏绿天，花台诗史早分传。虎头笔果工添颊，蟾影图真合比肩。清福自来关智慧，奇才方许赋神仙。眉山叠韵还能否，更博群芳一冁然。
口佗生
作者：孙原湘
朝代：清

一寸相思一寸笺，真珠密字泪珠穿。侯门空守黄昏约，仙洞难期碧落缘。锦帨尚愁厖欲吠，银桥那有鹊能填。留将玉洁冰清体，好作来生并蒂莲。一纸情书订夙因，妙莲香里證明神。姻缘注定他生簿，才貌脩如见在身。说到死期心转快，记来前世事须真。风轮小劫随飘堕，佳耦先逢绝代人。
口佗生·其一
作者：孙原湘
朝代：清

一寸相思一寸笺，真珠密字泪珠穿。侯门空守黄昏约，仙洞难期碧落缘。锦帨尚愁厖欲吠，银桥那有鹊能填。留将玉洁冰清体，好作来生并蒂莲。
口佗生·其二
作者：孙原湘
朝代：清

一纸情书订夙因，妙莲香里證明神。姻缘注定他生簿，才貌脩如见在身。说到死期心转快，记来前世事须真。风轮小劫随飘堕，佳耦先逢绝代人。
口午晤
作者：孙原湘
朝代：清

越桃花发小阑偏，香气撩人易破眠。八尺琅玕凉欲雨，一层纰缦薄于烟。鬟因睡起偏尤好，妆为慵来洗更妍。才是折花苔径湿，连环纤印玉阶前。
口寒阻
作者：孙原湘
朝代：清

霜肃风凄不可行，转缘情重似无情。修成蛱蝶原孤梦，订定鸳鸯是再生。银烛几曾知喜恨，金钱空为卜阴晴。分明见面仍河汉，却费相思到五更。
可人
作者：孙原湘
朝代：清

春思春愁搅不和，樱桃花下一回过。即看背影难描画，却露神情教揣摩。围带早从欢日减，衣香偏出静时多。卿心如柳侬心水，其奈东风荡漾何。邢尹谁当第一俦，最矜严是最风流。语缘性巧常倾座，酒怕颜赪略举瓯。乍展画屏微着眼，却拈罗带旋低头。黄昏几阵芭蕉雨，又被迁延半晌兜。
可人·其一
作者：孙原湘
朝代：清

春思春愁搅不和，樱桃花下一回过。即看背影难描画，却露神情教揣摩。围带早从欢日减，衣香偏出静时多。卿心如柳侬心水，其奈东风荡漾何。
可人·其二
作者：孙原湘
朝代：清

邢尹谁当第一俦，最矜严是最风流。语缘性巧常倾座，酒怕颜赪略举瓯。乍展画屏微着眼，却拈罗带旋低头。黄昏几阵芭蕉雨，又被迁延半晌兜。
可恨辞八首
作者：孙原湘
朝代：清

中道风波暂毁妆，纺声凄咽近长廊。小怜著布光迎面，苏蕙回文曲写肠。玉色要防西日晒，雪肤争受北风凉。可知一寸相思意，随著车轮百转忙。垂帘作节雨萧萧，苦隔相思又两朝。弱线定随情绪乱，寒灯应带泪痕抛。坐来自分身难近，别后无如骨暗销。记否去年飞雪夜，鸭炉心字共香烧。捣麝为烟玉作尘，当时形迹悔教亲。姊归空唤春江渡，姑恶方鸣暮雨津。尽道得愆由薄倖，翻称无福近才人。隔窗听得消魂语，越不相逢爱越真。不见含愁见耐惊，一波才息一波生。王郎已占痴顽福，石尉偏多恚怒声。转为情深招分浅，自蒙恩重觉身轻。明眸两剪如秦镜，那用笺书表至诚。宜男小像供难真，供个维摩示疾身。萧女精诚惟绣佛，灵芸指爪是针神。巧凭翻译传情事，频属诗词避熟人。心似水沉香一缕，随风委曲几时伸。刻意防闲敛翠襟，隔帘消息太沉沉。谀辞未必非谗口，诡计何曾是吉音。身在妒丛潜制泪，人来欢处默关心。自从听彻琴声夜，已把相如当稿砧。破除才尽又萦牵，如此相思命在天。趣入形骸能解脱，欲关情性最缠绵。蚕丝自缚重重茧，蜡烛空熬寸寸煎。回忆未成欢爱日，一泓清澈在山泉。欲扣瑶阊问夙因，醉中心胆近天真。千秋恨事花三月，四海知音玉一人。无可奈何身向佛，不曾真个梦为神。抽刀欲断东流水，又被风吹涨绿鳞。
可恨辞八首·其一
作者：孙原湘
朝代：清

中道风波暂毁妆，纺声凄咽近长廊。小怜著布光迎面，苏蕙回文曲写肠。玉色要防西日晒，雪肤争受北风凉。可知一寸相思意，随著车轮百转忙。
可恨辞八首·其七
作者：孙原湘
朝代：清

破除才尽又萦牵，如此相思命在天。趣入形骸能解脱，欲关情性最缠绵。蚕丝自缚重重茧，蜡烛空熬寸寸煎。回忆未成欢爱日，一泓清澈在山泉。
可恨辞八首·其三
作者：孙原湘
朝代：清

捣麝为烟玉作尘，当时形迹悔教亲。姊归空唤春江渡，姑恶方鸣暮雨津。尽道得愆由薄倖，翻称无福近才人。隔窗听得消魂语，越不相逢爱越真。
可恨辞八首·其二
作者：孙原湘
朝代：清

垂帘作节雨萧萧，苦隔相思又两朝。弱线定随情绪乱，寒灯应带泪痕抛。坐来自分身难近，别后无如骨暗销。记否去年飞雪夜，鸭炉心字共香烧。
可恨辞八首·其五
作者：孙原湘
朝代：清

宜男小像供难真，供个维摩示疾身。萧女精诚惟绣佛，灵芸指爪是针神。巧凭翻译传情事，频属诗词避熟人。心似水沉香一缕，随风委曲几时伸。
可恨辞八首·其八
作者：孙原湘
朝代：清

欲扣瑶阊问夙因，醉中心胆近天真。千秋恨事花三月，四海知音玉一人。无可奈何身向佛，不曾真个梦为神。抽刀欲断东流水，又被风吹涨绿鳞。
可恨辞八首·其六
作者：孙原湘
朝代：清

刻意防闲敛翠襟，隔帘消息太沉沉。谀辞未必非谗口，诡计何曾是吉音。身在妒丛潜制泪，人来欢处默关心。自从听彻琴声夜，已把相如当稿砧。
可恨辞八首·其四
作者：孙原湘
朝代：清

不见含愁见耐惊，一波才息一波生。王郎已占痴顽福，石尉偏多恚怒声。转为情深招分浅，自蒙恩重觉身轻。明眸两剪如秦镜，那用笺书表至诚。
同心曲
作者：孙原湘
朝代：清

一寸窗光一寸金，暂邀欢坐绿纱深。戏搀瓯茗脂香度，偷掣簪花粉本临。纵使旁挠无计遣，但留前约有时寻。郎今莫问侬心事，侬与郎心是一心。
同病
作者：孙原湘
朝代：清

日来同病更相怜，灵药偷将玉合传。不比怀香防易泄，只难量水为亲煎。情丝宛转牵如藕，心薏分明苦似莲。若许玉容偎贴久，神方何必艾三年。
和美人扇头韵
作者：孙原湘
朝代：清

人似青天近实遥，相思早暮两回潮。风偏有力香亲染，水最多情影惯描。车响乍通雷隐隐，帘痕斜劈月条条。巫山更在蓬山顶，云气才容到半腰。
咏协兰阁茉莉
作者：孙原湘
朝代：清

浓香五百朵齐开，绣阁分移到玉台。自是芳心工选择，更逢仙手善栽培。晚风劝插高堂鬓，馀雪从教满案堆。闻道城南秋水婢，寄书翻为索花来。
咏美人屧上絮
作者：孙原湘
朝代：清

托迹红帮线绿边，步来香土欲成莲。此生不作沾泥相，慧业能参自足禅。
咏美人所制杨妃舌用海汁捣糖霜里玫瑰瓣为之取其形似也
作者：孙原湘
朝代：清

薄似银簧炙乍清，小红尖瓣本生成。自从香口亲题后，应笑江瑶浪得名。西施舌好味嫌腥，新剥鸡头肉比馨。一种妙莲花气息，是曾亲口授心经。一捻分明玉手将，宛然檀口吐丁香。天生慧舌工翻案，不是杨梅强属杨。清品须陪雀舌茶，如酥滑腻欲胶牙。三郎见此应微笑，亲唤玫瑰解语花。入口甘酸满上池，芳津直许透诗脾。华清当日真滋味，只有宁王玉笛知。红得娇柔嚼未堪，香如鸡舌带微甘。恰宜小病贪酸日，一点樱桃细细含。
咏美人所制杨妃舌用海汁捣糖霜里玫瑰瓣为之取其形似也·其三
作者：孙原湘
朝代：清

一捻分明玉手将，宛然檀口吐丁香。天生慧舌工翻案，不是杨梅强属杨。
咏美人所制杨妃舌用海汁捣糖霜里玫瑰瓣为之取其形似也·其二
作者：孙原湘
朝代：清

西施舌好味嫌腥，新剥鸡头肉比馨。一种妙莲花气息，是曾亲口授心经。
咏美人所制杨妃舌用海汁捣糖霜里玫瑰瓣为之取其形似也·其五
作者：孙原湘
朝代：清

入口甘酸满上池，芳津直许透诗脾。华清当日真滋味，只有宁王玉笛知。
咏美人所制杨妃舌用海汁捣糖霜里玫瑰瓣为之取其形似也·其四
作者：孙原湘
朝代：清

清品须陪雀舌茶，如酥滑腻欲胶牙。三郎见此应微笑，亲唤玫瑰解语花。
咏美人所制杨妃舌用海汁捣糖霜里玫瑰瓣为之取其形似也咏美人所制杨妃舌用海汁捣糖霜里玫瑰瓣为之取其形似也·其六
作者：孙原湘
朝代：清
体裁：七言绝句

红得娇柔嚼未堪，香如鸡舌带微甘。恰宜小病贪酸日，一点樱桃细细含。
咏雪
作者：孙原湘
朝代：清

云母围屏俨画图，一奁秋水照凝酥。未堪仙子藏金屋，如此楼台便玉壶。鬓影泊风尤绰约，鞋尖印雪巳模糊。笑他痴叔向清赏，解赏因风柳絮无。
品花
作者：孙原湘
朝代：清

花里三倾国，梅兰及海棠。可餐皆秀色，不断是生香。春思依依梦，秋阴寸寸肠。何时满人意，都植在潇湘。
喜罗仙至
作者：孙原湘
朝代：清

桃根持楫渡江来，奁具亲携玉镜台。小别丰容看较瘦，浪传情事见先猜。微闻密坐芝兰息，细验重襟豆蔻胎。整掠云鬟照秋水，莲花羞对妙鬘开。
回廊
作者：孙原湘
朝代：清

回廊曲折遇芳踪，髻影低围钏影松。西子纱衾间自浣，小怜玉杵偶亲舂。憨来略比司花女，痴绝求为买菜佣。深院日斜帘幕下，泥人刚道是娇慵。
声影
作者：孙原湘
朝代：清

一声玉笛海天空，十二楼台面面通。人影与梅同隐约，月光兼雪更玲珑。生香忽起疏帘外，私语偏闻小阁中。真个消魂原是假，赚他灯蕊结双红。
夏夕
作者：孙原湘
朝代：清

蝉翼轻衫杏子红，纱巾浴罢出帘栊。风扶绿水莲初起，云让青天月正中。香气似传肌细腻，光华翻逼眼朦胧。无端惆怅无端喜，一度凭阑幸不空。
夏晓
作者：孙原湘
朝代：清

似闻蝙蝠拂帘旌，手揽铢衣笑出迎。一种风情初睡起，半偏云髻未梳成。眼波钩去魂先荡，心火然来胆易惊。身愿化为珠露点，天风吹向玉盘倾。
夏词
作者：孙原湘
朝代：清

绿街迎夏夹衣更，玉秤称来并体轻。人笑同心是天定，一同欢喜一同惊。投我灵瓜美似饴，分明冰雪个人肌。早知郑灼然心火，此物清凉可暂医。鹦鹉当窗不敢呼，玉钩响处卷帘无。风前冉冉轻云影，一幅杨妃出浴图。小姑新制碧筒香，强捉檀奴尽一觞。亲剥莲蓬瑩似玉，背灯佯置镜台旁。
夏词·其一
作者：孙原湘
朝代：清

绿街迎夏夹衣更，玉秤称来并体轻。人笑同心是天定，一同欢喜一同惊。
夏词·其三
作者：孙原湘
朝代：清

鹦鹉当窗不敢呼，玉钩响处卷帘无。风前冉冉轻云影，一幅杨妃出浴图。
夏词·其二
作者：孙原湘
朝代：清

投我灵瓜美似饴，分明冰雪个人肌。早知郑灼然心火，此物清凉可暂医。
夏词·其四
作者：孙原湘
朝代：清

小姑新制碧筒香，强捉檀奴尽一觞。亲剥莲蓬瑩似玉，背灯佯置镜台旁。
夏词·其四
作者：孙原湘
朝代：清
体裁：七言绝句

小姑新制碧筒香，强捉檀奴尽一觞。亲剥莲蓬莹似玉，背灯佯置镜台旁。
夜坐
作者：孙原湘
朝代：清

虫声破夜寂，小坐媆凉天。病久花同瘦，愁多梦不圆。孤怀凭月迥，静气得秋先。惟有深闺里，应知客未眠。
夜宿小石洞
作者：孙原湘
朝代：清

何处峰头铁笛声，飘然秋思与同情。拨开落叶通泉细，喝破浮云放月明。石气欲吹诗骨冷，天风如化羽衣轻。举头不敢舒长啸，恐有林间宿鸟惊。
夜深
作者：孙原湘
朝代：清

南斗参横北斗阑，熏垆几遍爇沉檀。依依送别花间暗，快快归房露下寒。乍拭粉痕肌愈白，暗腾酒晕颊微丹。玉郎何处潜踪到，重剔银灯一晌看。
夜过妆阁
作者：孙原湘
朝代：清

相思不见还相觅，三日休嫌两度来。无月且将明烛忆，有花须趁好时开。冰盘捧出经仙手，綵笔吟成自主裁。为报维摩秋病起，愿随天女进霞杯。
大家
作者：孙原湘
朝代：清

风格天然是大家，不施金翠不铅华。眉弯只仿三分月，心曲常期百合花。早喜娇儿工蜡凤，每嗤小婢学涂鸦。罗衣怕惹薰笼息，自有生香胜辟邪。形影相随语意关，调琴弄瑟两都娴。心如江汉交流水，梦在罗浮合体山。承露绮兰双箭起，凌波罗袜一弓弯。春晴不敢楼头望，恐被桃花妒玉颜。七情雕刻玉珑玲，光彻玻璃一座屏。约伴彩笺书日子，试儿锦字认风丁。愁听谢豹啼残月，苦讽牵牛觅小星。修得闺房清福胜，不教鹦鹉念心经。也愿红颜也白头，一分慧带一分愁。恐防归燕常开箔，怕见飞英不下楼。绮语尚耽平素癖，芳情早谢踏青游。簪花写幅兰亭帖，便当初三禊事脩。
大家·其一
作者：孙原湘
朝代：清

风格天然是大家，不施金翠不铅华。眉弯只仿三分月，心曲常期百合花。早喜娇儿工蜡凤，每嗤小婢学涂鸦。罗衣怕惹薰笼息，自有生香胜辟邪。
大家·其三
作者：孙原湘
朝代：清

七情雕刻玉珑玲，光彻玻璃一座屏。约伴彩笺书日子，试儿锦字认风丁。愁听谢豹啼残月，苦讽牵牛觅小星。修得闺房清福胜，不教鹦鹉念心经。
大家·其二
作者：孙原湘
朝代：清

形影相随语意关，调琴弄瑟两都娴。心如江汉交流水，梦在罗浮合体山。承露绮兰双箭起，凌波罗袜一弓弯。春晴不敢楼头望，恐被桃花妒玉颜。
大家·其四
作者：孙原湘
朝代：清

也愿红颜也白头，一分慧带一分愁。恐防归燕常开箔，怕见飞英不下楼。绮语尚耽平素癖，芳情早谢踏青游。簪花写幅兰亭帖，便当初三禊事脩。
天台图
作者：孙原湘
朝代：清

桃花流水影参差，刚是胡麻饭熟时。笑语暗闻天上落，星辰偷向月边移。授来灵笈须频检，捧出云浆未忍辞。身到人间增怅惘，石粱临渡合迟迟。
天水
作者：孙原湘
朝代：清

如天仪度水年华，天水由来是外家。百病尽捐霜后箨，三生自忏雨中花。琼楼写韵人谁到，玉尺量才事可誇。笑我会稽王内史，十年弟子隔屏纱。
天生
作者：孙原湘
朝代：清

天不轻生是美人，每逢佳节始生辰。香偏耐冷霜为骨，影只宜秋月是神。肌雪愈添眉上翠，眼波微透意中春。玉杯浇取双红豆，不化湘梅定楚筠。
奏记妆楼
作者：孙原湘
朝代：清

自迁楼阁可清宁，可怕高寒可睡醒。可想玉郎声息到，推窗悄倚画屏听。平时行近绣帘前，一笑双眸语早传。今日怕掀帘子看，隔层楼似隔层天。听得鹦哥唤客不，屧声已到玉梯头。心嫌女伴私猜料，只说看花偶下楼。
奏记妆楼·其一
作者：孙原湘
朝代：清

自迁楼阁可清宁，可怕高寒可睡醒。可想玉郎声息到，推窗悄倚画屏听。
奏记妆楼·其三
作者：孙原湘
朝代：清

听得鹦哥唤客不，屧声已到玉梯头。心嫌女伴私猜料，只说看花偶下楼。
奏记妆楼·其二
作者：孙原湘
朝代：清

平时行近绣帘前，一笑双眸语早传。今日怕掀帘子看，隔层楼似隔层天。
如约志喜
作者：孙原湘
朝代：清

临行坚说莫归迟，只许匆匆半月离。不道芳心偏记得，果然不负玉郎期。为探消息过卿居，果见明妆出绮疏。众里相逢先问讯，别时清恙近何如。守约如山定不更，玉蟾三五證前盟。笑郎枉抱痴情在，准备桥头作尾生。别不多时话已多，香肩斜倚注横波。问郎他日天涯去，倘负归期待若何。
如约志喜·其一
作者：孙原湘
朝代：清

临行坚说莫归迟，只许匆匆半月离。不道芳心偏记得，果然不负玉郎期。
如约志喜·其三
作者：孙原湘
朝代：清

守约如山定不更，玉蟾三五證前盟。笑郎枉抱痴情在，准备桥头作尾生。
如约志喜·其二
作者：孙原湘
朝代：清

为探消息过卿居，果见明妆出绮疏。众里相逢先问讯，别时清恙近何如。
如约志喜·其四
作者：孙原湘
朝代：清

别不多时话已多，香肩斜倚注横波。问郎他日天涯去，倘负归期待若何。
妄语
作者：孙原湘
朝代：清

绿窗痴语太无聊，妄想重生比玉箫。便等十年卿稚小，可知双鬓我飘萧。浮萍纵记前生准，并蒂终嫌隔世遥。留取悲愁缘分在，且图一见一魂消。
妒媒
作者：孙原湘
朝代：清

燕妒莺猜要避嫌，近来行止倍矜严。描成花样慵针黹，锁定眉痕对镜奁。倚柱有时情怏怏，扶床终日病恹恹。明知窗外檀郎过，反托关窗一捲帘。只隔欢娱不隔情，隔墙苦苦送莺声。奇香透体闻先醉，软语关心听倍清。红纸浪裁书百幅，黄昏空剪烛三更。朝来百计图方便，才得帘前一度行。一对聪明小凤凰，凭他猜作野鸳鸯。行间字里心心印，眼角眉梢面面防。飞语难禁人偶中，廋词休认婢无妨。金堂妒目如城绕，始悔从前太审详。
妒媒·其一
作者：孙原湘
朝代：清

燕妒莺猜要避嫌，近来行止倍矜严。描成花样慵针黹，锁定眉痕对镜奁。倚柱有时情怏怏，扶床终日病恹恹。明知窗外檀郎过，反托关窗一捲帘。
妒媒·其三
作者：孙原湘
朝代：清

一对聪明小凤凰，凭他猜作野鸳鸯。行间字里心心印，眼角眉梢面面防。飞语难禁人偶中，廋词休认婢无妨。金堂妒目如城绕，始悔从前太审详。
妒媒·其二
作者：孙原湘
朝代：清

只隔欢娱不隔情，隔墙苦苦送莺声。奇香透体闻先醉，软语关心听倍清。红纸浪裁书百幅，黄昏空剪烛三更。朝来百计图方便，才得帘前一度行。
妒菊
作者：孙原湘
朝代：清

鹦哥见客唤帘栊，乙字银钩漾好风。屏影欲翔花宛转，窗光先映雪玲珑。情辞远托双眉递，羞晕微添两颊烘。瓶菊如星看渐减，每朝侥倖上钗丛。
妒阻
作者：孙原湘
朝代：清

妒眼如丛集满身，祇容相见罢相亲。私书拌灭怀中字，幽恨难瞒镜里颦。豆蔻含苞香触手，樱桃垂熟味沾唇。当初只道寻常事，犹苦消魂未得真。
委曲辞
作者：孙原湘
朝代：清

方胜红笺达粉奁，公然妄想学鹣鹣。梅花肯嫁林君复，唤作卿卿傥不嫌。忍把旁妻唤小乔，封还两字笔新标。罗敷已有鬑鬑婿，辜负琴心着意挑。锦字收回自悔粗，甘心鞭背谢麻姑。愿天罚受维摩病，消得闺中薄怒无。郎病根由细揣量，料应未解妾柔肠。重题数字缄封去，抵得卢医肘后方。封就鸾书少雁传，托题纨扇送君边。如何枉负聪明煞，自把机关错眼前。互斗聪明似弈棋，同心消息少参差。昨宵为怯旁人看，算到卿心一着迟。晨窗翠鸟忽衔将，小叠花笺扇角藏。只有万千珍重字，青丝一绺裹中央。人世婚姻定自天，争如才色自相怜。劝郎莫认夫妻好，认作夫妻转嚼然。手捧云笺病已差，欲脩报札转迟迟。连朝心事从头写，当取家书莫当诗。郎书隐语自分明，妾自关心记得清。无限深情难下笔，只描兰蕊并头生。
委曲辞·其一
作者：孙原湘
朝代：清

方胜红笺达粉奁，公然妄想学鹣鹣。梅花肯嫁林君复，唤作卿卿傥不嫌。
委曲辞·其七
作者：孙原湘
朝代：清

晨窗翠鸟忽衔将，小叠花笺扇角藏。只有万千珍重字，青丝一绺裹中央。
委曲辞·其三
作者：孙原湘
朝代：清

锦字收回自悔粗，甘心鞭背谢麻姑。愿天罚受维摩病，消得闺中薄怒无。
委曲辞·其九
作者：孙原湘
朝代：清

手捧云笺病已差，欲脩报札转迟迟。连朝心事从头写，当取家书莫当诗。
委曲辞·其二
作者：孙原湘
朝代：清

忍把旁妻唤小乔，封还两字笔新标。罗敷已有鬑鬑婿，辜负琴心着意挑。
委曲辞·其五
作者：孙原湘
朝代：清

封就鸾书少雁传，托题纨扇送君边。如何枉负聪明煞，自把机关错眼前。
委曲辞·其八
作者：孙原湘
朝代：清

人世婚姻定自天，争如才色自相怜。劝郎莫认夫妻好，认作夫妻转嚼然。
委曲辞·其六
作者：孙原湘
朝代：清

互斗聪明似弈棋，同心消息少参差。昨宵为怯旁人看，算到卿心一着迟。
委曲辞·其十
作者：孙原湘
朝代：清

郎书隐语自分明，妾自关心记得清。无限深情难下笔，只描兰蕊并头生。
委曲辞·其四
作者：孙原湘
朝代：清

郎病根由细揣量，料应未解妾柔肠。重题数字缄封去，抵得卢医肘后方。
娇女
作者：孙原湘
朝代：清

左思娇女似娇禽，来道胜常送好音。书是宣文亲口授，花令小玉上头簪。学分绣线宜纤手，解辨琴弦有慧心。一点樱唇留墨在，曹娥碑字甫抚临。
娇妒
作者：孙原湘
朝代：清

蓦地生疏背画栏，二分推避一分酸。妒情才显真恩爱，庄语能通暗喜欢。踏月要防中妇觉，眼风休对小姑看。乍来花下低声问，昨夜新凉可着寒。要试檀奴一片心，忽然调笑忽深沉。花中望见佯佯去，月下闻声缓缓寻。徐敛欢容浑不采，屡排冷语故相侵。此身恰与风鸢似，直被柔丝七纵擒。
娇妒·其一
作者：孙原湘
朝代：清

蓦地生疏背画栏，二分推避一分酸。妒情才显真恩爱，庄语能通暗喜欢。踏月要防中妇觉，眼风休对小姑看。乍来花下低声问，昨夜新凉可着寒。
娇妒·其二
作者：孙原湘
朝代：清

要试檀奴一片心，忽然调笑忽深沉。花中望见佯佯去，月下闻声缓缓寻。徐敛欢容浑不采，屡排冷语故相侵。此身恰与风鸢似，直被柔丝七纵擒。
娇瞋
作者：孙原湘
朝代：清

热肠冷面两难猜，越是依依越飏开。却忆乍成欢爱日，满身香雾近人来。错认真情是杂情，难将心迹剖分明。只消自看淩波影，更有何人比得卿。
娇瞋·其一
作者：孙原湘
朝代：清

热肠冷面两难猜，越是依依越飏开。却忆乍成欢爱日，满身香雾近人来。
娇瞋·其二
作者：孙原湘
朝代：清

错认真情是杂情，难将心迹剖分明。只消自看淩波影，更有何人比得卿。
婉儿
作者：孙原湘
朝代：清

楼上昭容是我师，天教玉尺为量诗。直空四海才人望，独许千秋幼妇词。青眼或来温峤目，素心难定叔牙知。感恩若仿平原例，先买红罗绣婉儿。
客有问吾邑者书此答之
作者：孙原湘
朝代：清

软红尘里小蓬莱，画阁文疏对岸开。七水流香穿郭过，半山飞绿进城来。酒多按节倾家酿，花不论钱遍地栽。莫笑耕夫多识字，梁时便有读书台。
寄远
作者：孙原湘
朝代：清

画楼烟雨泼双湖，六六鸳鸯对岸呼。为问语儿亭畔柳，春波绿似去年无。
密字
作者：孙原湘
朝代：清

密字珍珠侧理裁，问郎何处恣徘徊。终年细数无多见，隔日幽期不定来。凤响误猜搴绣箔，花阴闲看过妆台。芳心一寸芸香瓣，炉篆成灰未肯灰。日来憔悴瘦腰身，兰语当窗嘱付谆。随意清游聊遣闷，韬精沉饮恐伤神。蔗梢细嚼终无味，桃核双欢别有仁。每到花丛须记忆，东风岑寂倚楼人。
密字·其一
作者：孙原湘
朝代：清

密字珍珠侧理裁，问郎何处恣徘徊。终年细数无多见，隔日幽期不定来。凤响误猜搴绣箔，花阴闲看过妆台。芳心一寸芸香瓣，炉篆成灰未肯灰。
密字·其二
作者：孙原湘
朝代：清

日来憔悴瘦腰身，兰语当窗嘱付谆。随意清游聊遣闷，韬精沉饮恐伤神。蔗梢细嚼终无味，桃核双欢别有仁。每到花丛须记忆，东风岑寂倚楼人。
密意
作者：孙原湘
朝代：清

待不消魂不自禁，乍黄昏又阁轻阴。背灯佯溜搔头玉，隔座亲舒缠臂金。竹小苦无栖凤力，花含先有许蜂心。九天屈注银湾水，抵得恩多未抵深。意外欢期意倍开，云軿忽降九层台。正愁汉使乘槎断，却讶神娥浴雨来。众里廋词偏捷悟，人前娇眼不轻抬。明知相守原无益，且得留卿坐一回。
密意
作者：孙原湘
朝代：清

柳样春浓絮样颠，轻云无迹过青天。人前第一须留意，莫把双眸注妾边。
密意·其一
作者：孙原湘
朝代：清

待不消魂不自禁，乍黄昏又阁轻阴。背灯佯溜搔头玉，隔座亲舒缠臂金。竹小苦无栖凤力，花含先有许蜂心。九天屈注银湾水，抵得恩多未抵深。
密意·其二
作者：孙原湘
朝代：清

意外欢期意倍开，云軿忽降九层台。正愁汉使乘槎断，却讶神娥浴雨来。众里廋词偏捷悟，人前娇眼不轻抬。明知相守原无益，且得留卿坐一回。
密札
作者：孙原湘
朝代：清

绿窗亲寄砑红笺，十颗明珠抵万千。秘字不教留札尾，开函先属背人前。团香作炷要盟久，刻玉为钱卜事圆。若使常娥推不管，上头还有碧青天。
密绪
作者：孙原湘
朝代：清

兜罗绵手罢花拈，亲为檀郎熨指尖。背地暂将凫藻让，耳边低劝翠裘添。转参庄语教人听，徐敛明眸觉婢觇。离席不妨端坐好，莫因匆遽召猜嫌。才欲回身却敛身，郁金堂上暂逡巡。同心那在相逢数，半面何尝不看真。尽可端详馀背影，断难描画是丰神。临行尚有消魂处，未敢题诗浪示人。
密绪·其一
作者：孙原湘
朝代：清

兜罗绵手罢花拈，亲为檀郎熨指尖。背地暂将凫藻让，耳边低劝翠裘添。转参庄语教人听，徐敛明眸觉婢觇。离席不妨端坐好，莫因匆遽召猜嫌。
密绪·其二
作者：孙原湘
朝代：清

才欲回身却敛身，郁金堂上暂逡巡。同心那在相逢数，半面何尝不看真。尽可端详馀背影，断难描画是丰神。临行尚有消魂处，未敢题诗浪示人。
寒况
作者：孙原湘
朝代：清

凄寒事事易消魂，况是西风雨打门。击楫谁迎桃叶渡，捧心又病苧萝村。鱼鳞剖去空无信，獭髓涂来怕有痕。吹灭幽窗桦烛坐，不教孤影伴黄昏。
寒夜
作者：孙原湘
朝代：清

缟衣初出洞房门，比玉生香比雪温。星眼暗抬人不觉，风情略透语无痕。晓妆偷得元蝉影，春梦迷残粉蝶魂。何处着卿踪迹好，梨花满地月黄昏。帘栊悄悄月冥冥，斜背银缸倚绣屏。四面圆浑金跳脱，一心穿透玉珑玲。垆香细熨寒衣煖，茶雾浓薰睡眼醒。犹恐夜深人苦读，故拚风露隔窗听。
寒夜·其一
作者：孙原湘
朝代：清

缟衣初出洞房门，比玉生香比雪温。星眼暗抬人不觉，风情略透语无痕。晓妆偷得元蝉影，春梦迷残粉蝶魂。何处着卿踪迹好，梨花满地月黄昏。
寒夜·其二
作者：孙原湘
朝代：清

帘栊悄悄月冥冥，斜背银缸倚绣屏。四面圆浑金跳脱，一心穿透玉珑玲。垆香细熨寒衣煖，茶雾浓薰睡眼醒。犹恐夜深人苦读，故拚风露隔窗听。
寒妆
作者：孙原湘
朝代：清

今朝且不系香缨，覆额貂冠衬发明。赵姊丰容灯下好，谢娘神味雪中清。泥人更此香鬟媚，隔座终闻画屧轻。笑把手抄诗一卷，问郎堪否号书生。
寒宵纪梦仿会真体
作者：孙原湘
朝代：清

青粉墙高接半天，黄昏风紧月娟娟。斜门寂静推敲细，曲巷阴沉伺守坚。乍听钟声空外动，忽惊人语暗中传。朱唇微嗽来屏角，纤指轻弹近阁边。预启间窗教侧足，偷开秘钥许容肩。中途几被监奴觉，内院才闻采伴眠。入户衣裳防綷縩，牵帏步屧屡蹁跹。卸颐别绾珑松髻，熏被犹馀叆叇烟。展侧冰肌如水滑，偎依粉颊比花妍。一弯雪臂玲珑藕，三寸红帮窄小莲。脂熟樱桃鹦饱啄，香披豆蔻蝶深穿。流苏悄击银钩宕，密炷潜吹宝鼎然。眼媚横流微腼觍，唤声低彻恣缠绵。当胸袜绣堆茵软，衔耳环铛堕枕偏。惊颤芙蓉承露重，狂飞柳絮逞风颠。幽欢放胆终虚怯，浓笑回身忽涕涟。长恨赤绳愆夙分，自嫌锦瑟过华年。鸳囚难卜重逢日，鱼媵甘图再世缘。可奈晨鸡先促迫，尚贪宿鲽暂流连。钗分紫玉酬深爱，裯拥青绫耐细怜。剪发早申偕老愿，抽毫索记定情篇。前游历历明于镜，回忆茫茫坠似钿。姑射神妃原幻梦，维摩天女本空禅。觉来襟袖沾霞气，赢得人呼是谪仙。
寒悰
作者：孙原湘
朝代：清

一寸工夫一寸金，不多时别更情深。相看消瘦还如旧，孤负清秋直到今。悲喜此时难露面，寒暄常语亦关心。茶瓯暂作留君计，不是临行不教斟。炉烟摇漾奈风何，似妾心头委曲多。担得虚名招嫉妒，悔因坚约致蹉跎。双关语秘瞒青鸟，一尺身悬抵绛河。剩有悲愁相对分，不忙时节定来过。
寒悰·其一
作者：孙原湘
朝代：清

一寸工夫一寸金，不多时别更情深。相看消瘦还如旧，孤负清秋直到今。悲喜此时难露面，寒暄常语亦关心。茶瓯暂作留君计，不是临行不教斟。
寒悰·其二
作者：孙原湘
朝代：清

炉烟摇漾奈风何，似妾心头委曲多。担得虚名招嫉妒，悔因坚约致蹉跎。双关语秘瞒青鸟，一尺身悬抵绛河。剩有悲愁相对分，不忙时节定来过。
寒绣词
作者：孙原湘
朝代：清

一点芳心不忍瞒，买丝亲绣与君看。金针窍本玲珑透，綵线纹都宛转盘。灯影挑残花络索，钗痕刻到月阑干。拈毫呵尽冰壶墨，未报寒窗十指寒。
寒闺
作者：孙原湘
朝代：清

小窗寒意晚来严，瘦玉腰支半臂添。睡思不堪将茗破，病怀偏觉与香嫌。间和镜影论心曲，只许炉熏着指尖。正是扑帘风信紧，为谁轻立到琼檐。
小仓山房题句
作者：孙原湘
朝代：清
体裁：联

黄初词赋空千古；白下江山送六朝。
小别
作者：孙原湘
朝代：清

送远悲犹在，离情此又并。暂迷三里雾，如隔一重城。密意传眸子，归期订尾生。临行手三反，知我定知卿。
小印
作者：孙原湘
朝代：清

瑶台何处著纤尘，着个飘然咏絮人。天上碧桃偏带雪，洞中珠树不知春。閒情屡说元才子，杂事羞提汉秘辛。偷下蟾宫修凤牒，自钤小印号长真。
小堂
作者：孙原湘
朝代：清

小堂秋气不胜寒，待得人眠月巳残。灯下剪刀声未放，窗前指甲响轻弹。料卿步屧关心听，知我房栊蹑足难。犹恐旁人猜妒起，隔宵先自坐更阑。
小字
作者：孙原湘
朝代：清

谢公最小女偏怜，小字呼来定绛仙。一月回悬珠树朗，百花都让玉梅妍。疗饥自喜忘并日，消渴何辞为损年。每向画眉窗下见，匡庐只在镜台前。
小楼
作者：孙原湘
朝代：清

唐梯徐点屧声娇，立定惊鸿脸晕潮。罗带乍松先色战，玉钗将堕最魂销。关心恐被雏鬟觅，侧耳疑闻彩伴邀。欲去未能留不可，且申密约待明朝。
小病
作者：孙原湘
朝代：清

小病才回午汗潮，为谁强起倚疏寮。作秋庭院花含怯，过雨帘栊日放娇。密约纵虚心有迹，深情欲吐语无聊。坐来莫恨如天远，转眼银河又昨朝。
小阁
作者：孙原湘
朝代：清

檐际凉云冰漾浮，果然小阁胜琼楼。竹阴满榻清如扫，花影移帘渐上钩。守礼敢烦郎熨体，倦妆还唤婢梳头。病馀偶揭閒书卷，本为消愁却惹愁。
层城
作者：孙原湘
朝代：清

望彻层城坐彻宵，苦将心眼记丰标。生来仙骨非丹换，摹拟神情胜白描。牛女若逢应妒巧，莺花相对苦争娇。丹诚欲寄何由达，吹煞灯前白玉箫。别来追忆总模糊，祇悔当时领略粗。妄想自知须忏悔，閒情何碍属虚无。款门甘袖三年刺，屣画拚将百日呼。愿化木兰舟上楫，供君稳坐玉纤扶。
层城·其一
作者：孙原湘
朝代：清

望彻层城坐彻宵，苦将心眼记丰标。生来仙骨非丹换，摹拟神情胜白描。牛女若逢应妒巧，莺花相对苦争娇。丹诚欲寄何由达，吹煞灯前白玉箫。
层城·其二
作者：孙原湘
朝代：清

别来追忆总模糊，祇悔当时领略粗。妄想自知须忏悔，閒情何碍属虚无。款门甘袖三年刺，屣画拚将百日呼。愿化木兰舟上楫，供君稳坐玉纤扶。
屏山
作者：孙原湘
朝代：清

门外鹦哥唤客来，金堂亲揭绣帘开。重裘不改纤腰柳，低髻初围磬口梅。暗炷甜香笼麝火，潜催苦茗拭螺杯。此身贪与郎依傍，才转屏山又折回。
展画
作者：孙原湘
朝代：清

西风渺渺洞庭寒，环佩声虚罢采兰。巫峡峰峦偏侧好，楚天云雨欲晴难。翩翩翠凤旗空下，缥缈苍龙瑟自弹。一片澄泓湘水在，不如归展画图看。
帐檐梅花
作者：孙原湘
朝代：清

一重雾縠一重纱，写出前身萼绿华。毕竟帷中看不见，依然暖玉当梅花。罗帷春风偷揭开，寿阳妆额尚慵抬。玉钩挂起分明看，也当巡檐索笑来。
帐檐梅花·其一
作者：孙原湘
朝代：清

一重雾縠一重纱，写出前身萼绿华。毕竟帷中看不见，依然暖玉当梅花。
帐檐梅花·其二
作者：孙原湘
朝代：清

罗帷春风偷揭开，寿阳妆额尚慵抬。玉钩挂起分明看，也当巡檐索笑来。
常娥
作者：孙原湘
朝代：清

本是常娥一辈人，木樨开日作生辰。大江南北无其偶，明月中间着此身。筠管著书偏自富，荆钗绝口不首贫。直将冰雪都消净，秋水空灵为写真。
并船纪事
作者：孙原湘
朝代：清

花光相映并头船，竟有珠联壁合天。一水香交通笑语，两家帘卷见神仙。清波照影尤增艳，好事无心转得圆。偏是情深偏分浅，何时刑尹却骈肩。
幽怀集兰亭序字
作者：孙原湘
朝代：清

暂同幽晤暮阴天，坐次因知室又迁。言带一丝兰气在，情犹九曲水流然。觞脩故事娱生日，竹遇春风亦少年。会得管夫人静致，今人殊类古人贤。幽兰清气极于斯，静坐春风自得之。左右无人初目遇，死生相感在情知。一言领悟由当地，万念悲欣集此时。形迹虽殊怀可述，托将流水作弦丝。
幽怀集兰亭序字·其一
作者：孙原湘
朝代：清

暂同幽晤暮阴天，坐次因知室又迁。言带一丝兰气在，情犹九曲水流然。觞脩故事娱生日，竹遇春风亦少年。会得管夫人静致，今人殊类古人贤。
幽怀集兰亭序字·其二
作者：孙原湘
朝代：清

幽兰清气极于斯，静坐春风自得之。左右无人初目遇，死生相感在情知。一言领悟由当地，万念悲欣集此时。形迹虽殊怀可述，托将流水作弦丝。
幽槛
作者：孙原湘
朝代：清

贪依幽槛立花阴，忘却冥冥细雨侵。替整莲巾防折角，代障葵扇示同心。怜卿秀色调饥慰，知我清姿病渴深。戏语他年身后事，带瞋和笑未沾襟。
幽窗
作者：孙原湘
朝代：清

静掩红窗锁绿筠，乌龙高卧雪狸驯。飞花几误鱼吞影，密叶才容蝶过身。得伺机缘情转怯，肯担惊恐爱方真。风帆开到中流转，也胜江干坐守人。
幽窗纪事
作者：孙原湘
朝代：清

洞房清昼似黄昏，却下重帘掩上门。威闪星眸含薄怒，妒传风语表深恩。鬓梢花朵防欹侧，舌本茶香恣吐吞。容易铃声惊蛱蝶，已消孤闷未消魂。
幽踪
作者：孙原湘
朝代：清

湘帘窣地护幽房，更借屏山一曲傏。为道狂心须自敛，漫云私语尽无妨。潜踪尚恐衣翻角，侧耳频猜屧过廊。重揭镜奁看鬓影，黄花手整绿云傍。漫把秋花较若何，祇应人月比姮娥。日华映面空脂粉，云叶裁衣厌绮罗。骨秀未容粗领略，情高常苦费猜摩。今生幸不谐鸳牒，暂遇犹愁折福多。
幽踪·其一
作者：孙原湘
朝代：清

湘帘窣地护幽房，更借屏山一曲傏。为道狂心须自敛，漫云私语尽无妨。潜踪尚恐衣翻角，侧耳频猜屧过廊。重揭镜奁看鬓影，黄花手整绿云傍。
幽踪·其二
作者：孙原湘
朝代：清

漫把秋花较若何，祇应人月比姮娥。日华映面空脂粉，云叶裁衣厌绮罗。骨秀未容粗领略，情高常苦费猜摩。今生幸不谐鸳牒，暂遇犹愁折福多。
归舟
作者：孙原湘
朝代：清

橹枝摇出荻花湾，隐约船头露翠鬟。料得个人鸳枕上，梦魂先我到虞山。
归舟
作者：孙原湘
朝代：清

鸥波摇荡绿参差，收起春帆去路迟。过眼云山千幅画，破眠风雨一船诗。悬猜帘影桥边柳，背嗅花香橹后枝。如此浮家吾愿足，不归犹可况归时。
心招
作者：孙原湘
朝代：清

兰堂寂静袅游丝，举手相招目送辞。事到极欢情转怯，态无纤匿礼犹持。竹声疑雨惊秋早，花影如云出梦迟。踪迹自忙心自细，教人重整鬓边枝。
心香
作者：孙原湘
朝代：清

十二红窗手展迟，眉能为语目通辞。柔乡福分输卿婿，绝世聪明足我师。水底更无容藕处，泥中或有见莲时。丹城一片何由达，愿捧心香拜茂漪。
忍姑
作者：孙原湘
朝代：清

月有方诸铁有磁，不容相近转相思。炉灰至死中心热，蜡烛难烧一味痴。别后思量偏嚏觉，来时欢喜只腰知。凭他妒眼应无计，剪到柔肠寸寸丝。偶然相见郁金堂，收却聪明敛却狂。茗椀未妨留熟客，熏炉何患泄生香。祇馀典午清言习，那用仓庚疗妒方。若许天台长借住，桃花翻看得寻常。
忍姑·其一
作者：孙原湘
朝代：清

月有方诸铁有磁，不容相近转相思。炉灰至死中心热，蜡烛难烧一味痴。别后思量偏嚏觉，来时欢喜只腰知。凭他妒眼应无计，剪到柔肠寸寸丝。
忍姑·其二
作者：孙原湘
朝代：清

偶然相见郁金堂，收却聪明敛却狂。茗椀未妨留熟客，熏炉何患泄生香。祇馀典午清言习，那用仓庚疗妒方。若许天台长借住，桃花翻看得寻常。
忍姑·其二
作者：孙原湘
朝代：清
体裁：七言律诗

偶然相见郁金堂，收却聪明敛却狂。茗碗未妨留熟客，熏炉何患泄生香。祇馀典午清言习，那用仓庚疗妒方。若许天台长借住，桃花翻看得寻常。
忍笑
作者：孙原湘
朝代：清

丰神林下态河洲，不为情迷骨岂柔。窥到雪肌微掩敛，引开翠靥渐风流。两行烛暗人声细，一阵香浓佛手揉。提起去年今日事，红腮无处躲娇羞。
怀个人归宁
作者：孙原湘
朝代：清

月白江空鹤一声，美人香梦可曾惊。瑶台自划天为界，玉笛实飞雪满城。春有去时谁定例，潮闻来处敢相迎。藐姑只合罗浮宿，金屋如何好贮卿。望仙楼上望朝霞，隔断瑶池阿母家。蛛网有丝萦屋角，鹊巢无喜报檐牙。难将芳讯通行李，未必归期准及瓜。曾是往时携手处，绿窗开煞碧桃花。
怀个人归宁·其一
作者：孙原湘
朝代：清

月白江空鹤一声，美人香梦可曾惊。瑶台自划天为界，玉笛实飞雪满城。春有去时谁定例，潮闻来处敢相迎。藐姑只合罗浮宿，金屋如何好贮卿。
怀个人归宁·其二
作者：孙原湘
朝代：清

望仙楼上望朝霞，隔断瑶池阿母家。蛛网有丝萦屋角，鹊巢无喜报檐牙。难将芳讯通行李，未必归期准及瓜。曾是往时携手处，绿窗开煞碧桃花。
怀远
作者：孙原湘
朝代：清

吴山青接越山青，愁思如云入杳冥。镜影已看虚一月，香盟犹忆对双星。揉残诗草书难寄，挑尽灯花兆不灵。梦里相逢了无益，秋来况是梦苏醒。
怜才
作者：孙原湘
朝代：清

九州四海一倾城，独感怜才出至情。绛帖愿称诗弟子，红楼许拜女先生。隔帘遥授簪花格，立雪微闻咏絮声。佛意仙心多占却，最慈悲又最聪明。满楼明月满楼诗，独赏江东第一枝。书罢便誇王逸少，吟成定压沈佺期。擎荷尽有生怜意，浮麦终无见面时。空忍两行知己泪，碧桃花下雨如丝。
怜才·其一
作者：孙原湘
朝代：清

九州四海一倾城，独感怜才出至情。绛帖愿称诗弟子，红楼许拜女先生。隔帘遥授簪花格，立雪微闻咏絮声。佛意仙心多占却，最慈悲又最聪明。
怜才·其二
作者：孙原湘
朝代：清

满楼明月满楼诗，独赏江东第一枝。书罢便誇王逸少，吟成定压沈佺期。擎荷尽有生怜意，浮麦终无见面时。空忍两行知己泪，碧桃花下雨如丝。
总悼一首
作者：孙原湘
朝代：清

王夫人与管夫人，湘水神还洛水神。身到碧空齐解脱，手拈红豆独酸辛。愁丝日绕诗中絮，泪迹时沾画里筠。欲报怜才恩似海，此生情海愿沉沦。
恩波
作者：孙原湘
朝代：清

受恩容易报恩难，难在深情事事瞒。怜我病躯如婿弱，要郎珍重使侬安。语经述口犹香气，影亦消魂耐细看。今日露华浓似酒，始知身自作荷盘。
悔恨词
作者：孙原湘
朝代：清

无端打鸭误惊鸳，竟作孤飞綵凤骞。西子难追乘月艇，东君空竖护花幡。情缘过爱翻成悔，事为沉几易受冤。此夕秋灯风露里，谁怜憔悴病文园。一纸相思两鬓丝，渡江桃叶竟无期。薄言纵使逢卿怒，消息终应寄我知。犹恐再圆仍易缺，果然重到不嫌迟。崔微图画分明在，痴把银釭照几时。
悔恨词·其一
作者：孙原湘
朝代：清

无端打鸭误惊鸳，竟作孤飞綵凤骞。西子难追乘月艇，东君空竖护花幡。情缘过爱翻成悔，事为沉几易受冤。此夕秋灯风露里，谁怜憔悴病文园。
悔恨词·其二
作者：孙原湘
朝代：清

一纸相思两鬓丝，渡江桃叶竟无期。薄言纵使逢卿怒，消息终应寄我知。犹恐再圆仍易缺，果然重到不嫌迟。崔微图画分明在，痴把银釭照几时。
悼词
作者：孙原湘
朝代：清

惊传神女已生天，兽鼎盟香息穗烟。妄冀因缘酬再世，难追魂魄到重泉。封题密札三千字，担受虚名十五年。剩有潇湘图画影，一回展礼一潸然。自怜身世太凄凉，幸遇知音玉尺量。直道此才无敌手，每称难得有情郎。遗文序早求张说，诔笔词还属谢庄。痴欲凭棺成一恸，深思岂是泪能偿。霜里幽兰雪里筠，可怜摧折不成春。七情雕就颜如玉，百病磨来性出尘。仙树逍遥无结子，慈云缥渺是前身。弯弓欲射银蟾落，追转姮娥作世人。影堂重过不胜情，无语低头一径行。只当个人远病在，若闻来客恐心惊。诗篇狼籍收难尽，画稿丛残半未成。检点巾箱旧钿盒，玉环知否有来生。
悼词·其一
作者：孙原湘
朝代：清

惊传神女已生天，兽鼎盟香息穗烟。妄冀因缘酬再世，难追魂魄到重泉。封题密札三千字，担受虚名十五年。剩有潇湘图画影，一回展礼一潸然。
悼词·其三
作者：孙原湘
朝代：清

霜里幽兰雪里筠，可怜摧折不成春。七情雕就颜如玉，百病磨来性出尘。仙树逍遥无结子，慈云缥渺是前身。弯弓欲射银蟾落，追转姮娥作世人。
悼词·其二
作者：孙原湘
朝代：清

自怜身世太凄凉，幸遇知音玉尺量。直道此才无敌手，每称难得有情郎。遗文序早求张说，诔笔词还属谢庄。痴欲凭棺成一恸，深思岂是泪能偿。
悼词·其四
作者：孙原湘
朝代：清

影堂重过不胜情，无语低头一径行。只当个人远病在，若闻来客恐心惊。诗篇狼籍收难尽，画稿丛残半未成。检点巾箱旧钿盒，玉环知否有来生。
情悰
作者：孙原湘
朝代：清

恻恻东风透骨寒，罗衣映雪五铢单。焦心守定香边誓，忍泪偷从烛后弹。凄婉笛声三五夜，玲珑花影一重阑。蜘蛛送喜鹃啼恨，此刻情悰恰两难。
情苗
作者：孙原湘
朝代：清

月华如雪露华浓，寻遍阑干隔岁踪。祇觉东风苏病体，难遮西日驻欢容。灯花刺眼双苞结，带子惊心一寸松。除却寒衾温旧梦，春来无事不娇佣。玉梅花下乍回嗔，却悔频年迹未亲。出意为卿书扇子，倾心唤我作才人。枕函弘结联环带，香饼潜薰垫角巾。从此一泓清澈水，东风吹起绿鳞鳞。
情苗·其一
作者：孙原湘
朝代：清

月华如雪露华浓，寻遍阑干隔岁踪。祇觉东风苏病体，难遮西日驻欢容。灯花刺眼双苞结，带子惊心一寸松。除却寒衾温旧梦，春来无事不娇佣。
情苗·其二
作者：孙原湘
朝代：清

玉梅花下乍回嗔，却悔频年迹未亲。出意为卿书扇子，倾心唤我作才人。枕函弘结联环带，香饼潜薰垫角巾。从此一泓清澈水，东风吹起绿鳞鳞。
情诗
作者：孙原湘
朝代：清

一分消瘦一分娇，玉恙才闻起昨朝。膏沐脩容还自强，羹汤亲手为谁调。愿将郎作鸳鸯绣，曾把花同蛱蝶描。情比博山炉更煖，那须炙盏始寒消。
情钟
作者：孙原湘
朝代：清

伊人双颊秀芙蓉，自识相如带病容。频蹑幽踪忘露冷，互穿衵服漏香浓。思深不记无心过，语密亲除有用封。薄倖自惭兼薄福，如何消受此情钟。
惆怅
作者：孙原湘
朝代：清

当年小住郁金堂，一折屏山近曲房。夜月潜踪听响屧，晨葩偷掐供梳妆。百愁对我欢成笑，十索瞒人苦要偿。今日藕丝风剪断，相看单道莫思量。昨朝仙佩下江皋，赠我丁香百结绦。似诉隐肠难解系，不辞纤手为亲缫。缠绵正好笼梳发，宛转何从落剪刀。一线深恩重挂起，鬓丝撩乱玉频搔。
惆怅·其一
作者：孙原湘
朝代：清

当年小住郁金堂，一折屏山近曲房。夜月潜踪听响屧，晨葩偷掐供梳妆。百愁对我欢成笑，十索瞒人苦要偿。今日藕丝风剪断，相看单道莫思量。
惆怅·其二
作者：孙原湘
朝代：清

昨朝仙佩下江皋，赠我丁香百结绦。似诉隐肠难解系，不辞纤手为亲缫。缠绵正好笼梳发，宛转何从落剪刀。一线深恩重挂起，鬓丝撩乱玉频搔。
惊疑
作者：孙原湘
朝代：清

倾国何曾定有方，情波照玉玉生光。聪明眉黛先天秀，宛转香丝委地长。巧语猝投工应变，笑容先见道胜常。背人偷握春葱好，一种惊疑味乍尝。
意中人
作者：孙原湘
朝代：清

万树夭桃百啭莺，意中别有最倾城。神楼缕缈身难到，心地空灵目已成。水月镜花偏可恋，农香人影总多情。扫除倚翠偎红念，消受相思过一生。楼前花放下楼行，态自矜严体自轻。语出眉梢须领会，波生眼角定聪明。罗襦难掩肌香透，纨扇犹缘脸晕擎。越近中年人越艳，半关风韵半关情。画堂前后寂无人，逼近丰容看个真。那料窗中先着眼，却逢帘底乍回身。为卿来意情应会，教婢传声语实亲。平日持家风格峻，不曾轻易露微嚬。不是琴挑卓女丝，不关天壤恨凝之。若论才调原如婿，祇觉聪明独让伊。过眼风情俱是约，真心恩爱本非私。愁来只怨天多事，偏有今生见面时。
意中人·其一
作者：孙原湘
朝代：清

万树夭桃百啭莺，意中别有最倾城。神楼缕缈身难到，心地空灵目已成。水月镜花偏可恋，农香人影总多情。扫除倚翠偎红念，消受相思过一生。
意中人·其三
作者：孙原湘
朝代：清

画堂前后寂无人，逼近丰容看个真。那料窗中先着眼，却逢帘底乍回身。为卿来意情应会，教婢传声语实亲。平日持家风格峻，不曾轻易露微嚬。
意中人·其二
作者：孙原湘
朝代：清

楼前花放下楼行，态自矜严体自轻。语出眉梢须领会，波生眼角定聪明。罗襦难掩肌香透，纨扇犹缘脸晕擎。越近中年人越艳，半关风韵半关情。
意中人·其四
作者：孙原湘
朝代：清

不是琴挑卓女丝，不关天壤恨凝之。若论才调原如婿，祇觉聪明独让伊。过眼风情俱是约，真心恩爱本非私。愁来只怨天多事，偏有今生见面时。
感旧
作者：孙原湘
朝代：清

青梅一树暗疏棂，桂户铜铺画亦扃。映日帘波摇细细，隔花香雾起冥冥。前尘恍惚曾游月，昔梦依稀是谪星。竹密枝繁迷路久，不关容易动金铃。
感蝶
作者：孙原湘
朝代：清

庄周幻梦为蝴蝶，毕竟风流梦是空。争似青陵台下魄，一生酣梦万花中。
慰个人
作者：孙原湘
朝代：清

已苦鸳鸯锦翼分，祇留弱息慰文君。罡风又夺明珠去，从此孤身似片云。往事前尘付逝波，何须清泪滴银河。仙家瑶草原无种，不似桃花结子多。
慰个人·其一
作者：孙原湘
朝代：清

已苦鸳鸯锦翼分，祇留弱息慰文君。罡风又夺明珠去，从此孤身似片云。
慰个人·其二
作者：孙原湘
朝代：清

往事前尘付逝波，何须清泪滴银河。仙家瑶草原无种，不似桃花结子多。
慰词
作者：孙原湘
朝代：清

回廊一角海棠阴，罥住低枝碧玉簪。险计极欢惟握手，惊魂无泪更伤心。耐烦莫废磨针铁，剖誓休忘约指金。记取博山炉内火，百年温暖要如今。
懊侬
作者：孙原湘
朝代：清

懊恼传呼老画师，生绡苦要写芳姿。低头巳怕窗光逼，对面偏逢笔性迟。何惜天人留本相，恐劳尘世惹相思。切休刻画西家貌，暗属当筵顾凯之。
懊侬
作者：孙原湘
朝代：清

最好无情最苦情，思量百恨总情生。恩深要断他人宠，痴绝求坚隔世盟。月为速圆翻易缺，风才微顺又兼横。閒阶一缕沾泥絮，曾向楼头赴蝶轻。
懊侬
作者：孙原湘
朝代：清

花下明妆嘱写真，转于调笑致娇嗔。济尼失口称闺秀，伯玉无心诵洛神。似畏窗光旋頫首，乍拈镜影欲回身。画师解道愁尤好，却倚蛾眉更一颦。谁将消息报画帘，偷写崔徽入素缣。未是描摹嫌仲朗，秪因唐突怪无盐。鸩媒已恨胡香泄，鹤钥从添屈戍严。可记镜中欢笑语，要图双影学鹣鹣。冷眼斜睼尔许时，临行却又教迟迟。呼鬟别进先春茗，掠紒重删过午枝。薄怒始知深似笑，娇憨尤爱近于痴。比肩半晌嫌都释，那用烧灯密咒辞。
懊侬·其一
作者：孙原湘
朝代：清

花下明妆嘱写真，转于调笑致娇嗔。济尼失口称闺秀，伯玉无心诵洛神。似畏窗光旋頫首，乍拈镜影欲回身。画师解道愁尤好，却倚蛾眉更一颦。
懊侬·其三
作者：孙原湘
朝代：清

冷眼斜睼尔许时，临行却又教迟迟。呼鬟别进先春茗，掠紒重删过午枝。薄怒始知深似笑，娇憨尤爱近于痴。比肩半晌嫌都释，那用烧灯密咒辞。
懊侬·其二
作者：孙原湘
朝代：清

谁将消息报画帘，偷写崔徽入素缣。未是描摹嫌仲朗，秪因唐突怪无盐。鸩媒已恨胡香泄，鹤钥从添屈戍严。可记镜中欢笑语，要图双影学鹣鹣。
戏凌客
作者：孙原湘
朝代：清

声价空论十斛珠，羊车竟自返璠瑜。花飞尚作随风飐，莺去犹闻隔谷呼。叔宝祇应为小友，仲卿原不是人奴。钟情自古招閒妒，图扇风流一例无。
戏赠罗仙
作者：孙原湘
朝代：清

人前绝不避嫌猜，身似采花堕我怀。底事昨宵灯暗后，隔筵伸过凤头鞋。春浮香雨洒曼陀，一寸横波抵爱河。不是散花天女使，如何能起病维摩。砚匣浓香拂翠裾，泥金扇索瘦金书。回身又掣宣毫去，忆着相如病未除。推去偏来近又离，摘花擒蝶戏难支。无端误触欢娘恼，翻得温存尔许时。
戏赠罗仙·其一
作者：孙原湘
朝代：清

人前绝不避嫌猜，身似采花堕我怀。底事昨宵灯暗后，隔筵伸过凤头鞋。
戏赠罗仙·其三
作者：孙原湘
朝代：清

砚匣浓香拂翠裾，泥金扇索瘦金书。回身又掣宣毫去，忆着相如病未除。
戏赠罗仙·其二
作者：孙原湘
朝代：清

春浮香雨洒曼陀，一寸横波抵爱河。不是散花天女使，如何能起病维摩。
戏赠罗仙·其四
作者：孙原湘
朝代：清

推去偏来近又离，摘花擒蝶戏难支。无端误触欢娘恼，翻得温存尔许时。
戏集唐句
作者：孙原湘
朝代：清

抱膝灯前影伴身，少年会遇洛川神。相逢相失还如梦，倾国倾城不在人。更被东风劝惆怅，静留迟日学因循。须知此恨消难得，豆蔻花红十二春。
手札
作者：孙原湘
朝代：清

一纸私书密语温，缄封犹自带啼痕。愿郎自保风霜体，胜妾亲承雨露恩。隔世有盟须结发，今生无益枉销魂。凄凉那忍低徊读，烛下焚灰并泪吞。
把酒祝东风辞
作者：孙原湘
朝代：清

龙盘镜子凤头鞋，屡卜幽期总不谐。七泽三湘途易阻，六张五角事多乖。花如可折难抬手，月岂能探却堕怀。只种相思无结实，东风相祝酒如淮。
折桂寄人
作者：孙原湘
朝代：清

碾金为雪铸秋芳，合助瑶台素女妆。此是蟾宫亲折得，满身风露尚天香。
护萱
作者：孙原湘
朝代：清

书阁沉沉闭寂寥，药炉烟影伴昏朝。潜来外院金钱卜，暂撤中厨玉膳调。围带已随秋月减，芳心休逐夜香焦。仙人手护忘忧草，历尽冰霜定不凋。
拜梅
作者：孙原湘
朝代：清

青莲才思九州横，独对梅花傲不成。七贵五侯供一笑，满身风雪拜卿卿。
指爪
作者：孙原湘
朝代：清

粉印脂痕尚宛然，温柔如捧手兜绵。调兰雪藕曾消受，握雨携云未结缘。聊当搯肤成密誓，尽堪搔背遗清眠。麻姑鸟爪亲声寄，不怕方平浪下鞭。
排次
作者：孙原湘
朝代：清

姊妹行中最下肩，女儿星次斗牛边。数来指节螺纹遍，翻到眉图月晕妍。辽后香词书宛转，丁娘丽曲索缠绵。宋宫谢女原排十，倾国偏推第一仙。
携眷属游山
作者：孙原湘
朝代：清

鱼朵轻云覆綵軿，佩环声到半空停。幽香自杂松花落，细语难兼瀑布听。樵客尽疑仙眷属，侍儿都带佛精灵。艳情證取西来意，螺髻蛾眉一样青。
新凉
作者：孙原湘
朝代：清

小窗幽梦咋宵凉，宝簟重移绣榻量。楼阁自开秋世界，云霄原近月家乡。竹枝浪认钗钿影，花气犹含语笑香。六曲屏山移不去，是曾亲照玉容光。
新妆
作者：孙原湘
朝代：清

素娥新换紫霓裳，十二珠帘尽放光。骨节非关金佩响，花枝翻借玉肌香。夜珠神彩能离合，春柳苗条不短长。内里轻衫齐揭起，天生原爱澹梳妆。洗却浓姿总出尘，十眉图样自翻新。从来窈窕倾城色，定属聪明绝世人。三起三眠知柳重，一颦一笑比花真。为卿别制閒情赋，要与陈思赌感甄。
新妆·其一
作者：孙原湘
朝代：清

素娥新换紫霓裳，十二珠帘尽放光。骨节非关金佩响，花枝翻借玉肌香。夜珠神彩能离合，春柳苗条不短长。内里轻衫齐揭起，天生原爱澹梳妆。
新妆·其二
作者：孙原湘
朝代：清

洗却浓姿总出尘，十眉图样自翻新。从来窈窕倾城色，定属聪明绝世人。三起三眠知柳重，一颦一笑比花真。为卿别制閒情赋，要与陈思赌感甄。
新年即事
作者：孙原湘
朝代：清

中门夜静不惊厖，鱼媵樵青病一双。却喜个人犹健在，小楼灯火自关窗。恹恹春瘦强支持，定累多情百遍思。特向窗中传数语，要人知道未眠时。
新年即事·其一
作者：孙原湘
朝代：清

中门夜静不惊厖，鱼媵樵青病一双。却喜个人犹健在，小楼灯火自关窗。
新年即事·其二
作者：孙原湘
朝代：清

恹恹春瘦强支持，定累多情百遍思。特向窗中传数语，要人知道未眠时。
新年纪别
作者：孙原湘
朝代：清

梅花如雪冻檐阴，阁住斜阳不肯沉。颜为避人温似玉，语因惜别重于金。莫云未定缘离合，春水难知分浅深。坐久翻催君速去，带香和笑已沾襟。
新年词
作者：孙原湘
朝代：清

新年和气护窗纱，宝镜台前落彩霞。低髻恰笼如意玉，高情秖插素心花。妆梳雅澹偏倾国，礼范从容本大家。暗自喜欢佯面觍，紫兰争祝早抽芽。剪烛春宵射覆工，相思骰子赌珍珑。眼波敏捷回身溜，眉语聪明对面通。险计欲拚孤注博，良媒拟策赐绋功。此生定有双飞分，落手全盆轻六红。九天珠玉堕云端，花里潜踪路渺漫。侥倖下风兰气息，低徊昨日画阑干。笑声尚带红绒落，瘦影应怜翠袖寒。甘为立残虚幌月，待他徐照面痕乾。
新年词·其一
作者：孙原湘
朝代：清

新年和气护窗纱，宝镜台前落彩霞。低髻恰笼如意玉，高情秖插素心花。妆梳雅澹偏倾国，礼范从容本大家。暗自喜欢佯面觍，紫兰争祝早抽芽。
新年词·其三
作者：孙原湘
朝代：清

九天珠玉堕云端，花里潜踪路渺漫。侥倖下风兰气息，低徊昨日画阑干。笑声尚带红绒落，瘦影应怜翠袖寒。甘为立残虚幌月，待他徐照面痕乾。
新年词·其二
作者：孙原湘
朝代：清

剪烛春宵射覆工，相思骰子赌珍珑。眼波敏捷回身溜，眉语聪明对面通。险计欲拚孤注博，良媒拟策赐绋功。此生定有双飞分，落手全盆轻六红。
新病
作者：孙原湘
朝代：清

近如蟾亦远如蟾，心自通融迹自严。极检点时惟手札，最分明语在眉尖。乍中年纪花三月，不定情悰絮一帘。才是几朝贪染翰，绿窗又报病愁添。
新睛
作者：孙原湘
朝代：清

丰姿瞥见更倾城，众里纤长最著明。翠袖羞拢金钏影，画帘惊堕玉钗声。贵人原自肌盈实，妃子何惭骨细轻。一种大家风范在，暂来门巷看新晴。
无题
作者：孙原湘
朝代：清

双铜环响噪栖鸦，特揭金堂浅碧纱。潇洒自如胸有竹，聪明相照眼无花。香含幽极方为祖，艳透颦中是若耶。璧月在天光在地，认来虽远不曾差。
无题
作者：孙原湘
朝代：清

天女凌华婉，神人韩子湘。奇缘逢汉浦，宿分阻高唐。交甫曾投佩，云英可乞浆。屡通姜氏信，总恕阮生狂。目语当窗送，琴心隔座商。事虽殊卓女，情早许刘郎。佳约常敲月，幽期每犯霜。步声才蹀躞，帘额已飞扬。欲露全身影，先舒半面妆。来时窥了了，见后走佯佯。实怨身难近，聊称礼自防。潜裁红锦袜，偷送紫罗囊。好句奁中绣，私书袖底藏。他生期蛱蝶，来世效鸳鸯。瑶札频催试，缗钱暗润装。临歧颜黯惨，远送意徬徨。归梦萦珠帐，轻身到玉堂。暂回辞弱水，小住觅柔乡。芳意宁知变，仙踪不可望。无由排邃闼，空自绕修廊。寒雾迷金屋，飞泉障石粱。摩挲存旧物，思忆启缄箱。戚氏彄环重，麻姑指爪长。青丝封一握，素纸擘千张。乌鲗盟犹在，红鸾愿岂忘。卿诚薄韩寿，我肯负兰香。文胄针双络，繁钦泪两行。明星昭密誓，皦日鉴回肠。剖腹难陈诉，题诗倍惋伤。丹诚如不灭，片语报王昌。
无题
作者：孙原湘
朝代：清

就使楼头响佩环，娟娟秋影隔银湾。如今影也无从见，学到双星夙分难。
无题
作者：孙原湘
朝代：清

青粉墙头日易沉，每来一刻抵千金。眼波频遣魂摇荡，眉语能通思款深。觌面欢愁先在意，病躯塞暖总关心。此生脱屣功名想，愿举双飞水上禽。偷赠新诗妙绝伦，平时拈管却瞒人。才偏不露方为大，情到能痴始信真。欲表素心频送睐，难通私语只含颦。何愁团扇秋风起，比目双身是一身。火伞当空不可行，别来十日抵三生。可能眠食如前胜，略觉风姿比昔清。缟素农裳逾妩媚，寻常言语尽聪明。幽窗尽许俄延坐，饱听青荷洒雨声。恩重惟拚一命酬，狂心那复恤娇羞。行云神女难为夜，奔月垣娥自耐秋。梦好惜无痕可记，香消还有誓长留。两情但使如金石，不作鸳鸯死不休。
无题·其一
作者：孙原湘
朝代：清

青粉墙头日易沉，每来一刻抵千金。眼波频遣魂摇荡，眉语能通思款深。觌面欢愁先在意，病躯塞暖总关心。此生脱屣功名想，愿举双飞水上禽。
无题·其三
作者：孙原湘
朝代：清

火伞当空不可行，别来十日抵三生。可能眠食如前胜，略觉风姿比昔清。缟素农裳逾妩媚，寻常言语尽聪明。幽窗尽许俄延坐，饱听青荷洒雨声。
无题·其二
作者：孙原湘
朝代：清

偷赠新诗妙绝伦，平时拈管却瞒人。才偏不露方为大，情到能痴始信真。欲表素心频送睐，难通私语只含颦。何愁团扇秋风起，比目双身是一身。
无题·其四
作者：孙原湘
朝代：清

恩重惟拚一命酬，狂心那复恤娇羞。行云神女难为夜，奔月垣娥自耐秋。梦好惜无痕可记，香消还有誓长留。两情但使如金石，不作鸳鸯死不休。
无题和竹桥丈韵二十四章
作者：孙原湘
朝代：清

洛神一赋诵回环，宛在盈盈一水间。色为兼才偏觉秀，情何累德未妨閒。鱼笺细摺同心胜，鲛帕牢收别泪斑。每到黄昏更凄绝，慢凭月色洗愁颜。羊脂白玉碾连环，只系裙腰一寸间。欲报手书嫌语琐，为悬心事怕身閒。鲜妍未透蛇医迹，妩媚翻留獭髓斑。薄怒深愁看更好，倾城原不在欢颜。象牙梳似月弯环，镜槛钗奁曲尺间。幽梦思量心暗喜，低鬟商略性多閒。裙花那禁郎持绉，袖碧宁嗔姊唾斑。多和燕脂轻傅粉，怕人看出病中颜。天半微闻响佩环，红墙银汉在人间。徒劳翠鸟殷勤探，难伺鸟龙一隙閒。卓女调琴囊瑟瑟，卫娘拈管竹斑斑。可怜枉负如花貌，输与桃花有笑颜。线阴宛转小廊环，日暮佳人倚竹间。细步最怜幽草弱，渺怀偏寄去云閒。花如倾国何关笑，玉果连城不讳斑。一种乾坤清气在，秋颜须识胜春颜。晶帘不隔洞如环，浅淡眉峰隐约间。自读郎诗书尽废，翻邀姊绣线都閒。镜奁圆浸蟾蜍影，砚匣香生翡翠斑。周防描摹应未到，才人风格美人颜。绛阙宸妃字阿环，云軿小谪凤城间。神光离合随方变，仙梦凄迷竟夕閒。凝雪自穿衫缕瑩，纤尘不上袜罗斑。玉楼咫尺如天远，何况楼中润玉颜。丽质休猜燕与环，秾纤修短适中间。小鬟戏学晨梳懒，中妇偷窥午睡閒。画角暗搔纤指晕，墨痕微舐绛唇斑。不知忆着何年事，半晌妆台独解颜。一年小梦事循环，又值秋分白露间。十洞三清皆阻碍，六张五角每空閒。诉将幽怨鹍弦语，替得悲啼凤蜡斑。镇日画图中看杀，何如暂许对芳颜。妒眼如城绕一环，屧声遥认桂堂间。燕来暂撤中门禁，花落潜行外院閒。身隔画丝邀絮语，手提金缕怕苔斑。教人陡识平时意，暖在心头冷在颜。诃梨新剪片云环，人在炉熏镜里间。困倦未容双鬓亸，聪明肯放一心閒。欢情渐引眸无缝，羞晕微烘颊似斑。七分桃花三分雪，是郎诗句是侬颜。手解婴年旧弄环，带郎第五指中间。幽期误约心非活，哑谜旁猜语总閒。乍冷慢缄纨扇素，再来须验绣衾斑。此情要比天长久，那在多贫识面颜。环痕约指指如环，预种芳缘隔世间。论阀未甘鱼媵贱，处囮何用雉媒閒。花开艳极偏无子，笋出尖多易有斑。只合化身明月镜，笑颦都得照卿颜。柔肠蚤暮鹿卢环，只在郎行左右间。誓密记曾邀月證，情多恐又爱花閒。占晴可奈时时变，踏湿还防处处斑。作计恼伊佯怒去，明朝相见看何颜。海榴花下脱金环，小病刚刚一月间。食味本来当暑断，睡眸还得彻宵閒。频惊石鼎松涛沸，细展罗衾药沈斑。输与衙推偏得见，捧心时节最真颜。红阑干角绿蕉环，竹色茶香阁半间。帘押迎风抛绣乱，枕函送日赖书閒。长来指爪逾脂印，浓得眉痕透黛斑。人自惯看侬转讶，镜中消瘦甚人颜。衔耳明珰小凤环，戏擒胡蝶出花间。绀珠艳事星星记，碧玉芳时日日閒。晓雾迷成三里障，秋云巧作五铢斑。厌人絮问将雏近，赢得羞颜似醉颜。一曲明河列宿环，佩声遥在碧云间。生逢独立人难得，除却相思事总閒。仙字早凭心勒印，神光翻逼眼成斑。直须亵念都消尽，才许亲承水月颜。欲把名花当屋环，只宜兰畔与梅间。心思手口三般巧，坐起眠行一味閒。艳雪题成宁有对，香云剪与并无斑。常娥尚自多情甚，偷下雕梁为照颜。蛇报灵珠鹊报环，深情难报隐微间。香投异域嫌轻亵，丝绣平原只等閒。素约敢消乌鲗誓，丹诚空渍杜鹃斑。酬恩自保千金体，捣药拚为悦己颜。玉扉清响小铜环，履迹衣声眼耳间。预碾茶枪消吻渴，细听莲箭耐身閒。草虫戏捉还谋对，花虱亲除更拭斑。顷刻欢愁千百变，作秋天气似卿颜。左手除来右手环，珠胎盈满月轮间。柳经眠后蛮腰重，果到垂时蝶影閒。喜搯茶膏津化液，怕拈花样汗生斑。刘桢莫恨难平视，伫看娇儿似母颜。栀子银墙面面环，依稀仿佛玉楼间。通融恰许行相近，分别仍教坐各閒。薤叶双钩新墨拓，菱花七出古铜斑。梦中历历分明记，难记偏生绝世颜。洞房帘箔水晶环，偷看香笼绣箧间。书卷纵横风揭转，簟纹斜整日抛閒。乾藏凤子芙蓉粉，驯养狸奴玳瑁斑。真个到来翻不见，梦中情事意中颜。
无题和竹桥丈韵二十四章·其一
作者：孙原湘
朝代：清

洛神一赋诵回环，宛在盈盈一水间。色为兼才偏觉秀，情何累德未妨閒。鱼笺细摺同心胜，鲛帕牢收别泪斑。每到黄昏更凄绝，慢凭月色洗愁颜。
无题和竹桥丈韵二十四章·其七
作者：孙原湘
朝代：清

绛阙宸妃字阿环，云軿小谪凤城间。神光离合随方变，仙梦凄迷竟夕閒。凝雪自穿衫缕瑩，纤尘不上袜罗斑。玉楼咫尺如天远，何况楼中润玉颜。
无题和竹桥丈韵二十四章·其七
作者：孙原湘
朝代：清
体裁：七言律诗

绛阙宸妃字阿环，云軿小谪凤城间。神光离合随方变，仙梦凄迷竟夕閒。凝雪自穿衫缕莹，纤尘不上袜罗斑。玉楼咫尺如天远，何况楼中润玉颜。
无题和竹桥丈韵二十四章·其三
作者：孙原湘
朝代：清

象牙梳似月弯环，镜槛钗奁曲尺间。幽梦思量心暗喜，低鬟商略性多閒。裙花那禁郎持绉，袖碧宁嗔姊唾斑。多和燕脂轻傅粉，怕人看出病中颜。
无题和竹桥丈韵二十四章·其九
作者：孙原湘
朝代：清

一年小梦事循环，又值秋分白露间。十洞三清皆阻碍，六张五角每空閒。诉将幽怨鹍弦语，替得悲啼凤蜡斑。镇日画图中看杀，何如暂许对芳颜。
无题和竹桥丈韵二十四章·其二
作者：孙原湘
朝代：清

羊脂白玉碾连环，只系裙腰一寸间。欲报手书嫌语琐，为悬心事怕身閒。鲜妍未透蛇医迹，妩媚翻留獭髓斑。薄怒深愁看更好，倾城原不在欢颜。
无题和竹桥丈韵二十四章·其二十
作者：孙原湘
朝代：清

蛇报灵珠鹊报环，深情难报隐微间。香投异域嫌轻亵，丝绣平原只等閒。素约敢消乌鲗誓，丹诚空渍杜鹃斑。酬恩自保千金体，捣药拚为悦己颜。
无题和竹桥丈韵二十四章·其二十一
作者：孙原湘
朝代：清

玉扉清响小铜环，履迹衣声眼耳间。预碾茶枪消吻渴，细听莲箭耐身閒。草虫戏捉还谋对，花虱亲除更拭斑。顷刻欢愁千百变，作秋天气似卿颜。
无题和竹桥丈韵二十四章·其二十三
作者：孙原湘
朝代：清

栀子银墙面面环，依稀仿佛玉楼间。通融恰许行相近，分别仍教坐各閒。薤叶双钩新墨拓，菱花七出古铜斑。梦中历历分明记，难记偏生绝世颜。
无题和竹桥丈韵二十四章·其二十二
作者：孙原湘
朝代：清

左手除来右手环，珠胎盈满月轮间。柳经眠后蛮腰重，果到垂时蝶影閒。喜搯茶膏津化液，怕拈花样汗生斑。刘桢莫恨难平视，伫看娇儿似母颜。
无题和竹桥丈韵二十四章·其二十四
作者：孙原湘
朝代：清

洞房帘箔水晶环，偷看香笼绣箧间。书卷纵横风揭转，簟纹斜整日抛閒。乾藏凤子芙蓉粉，驯养狸奴玳瑁斑。真个到来翻不见，梦中情事意中颜。
无题和竹桥丈韵二十四章·其五
作者：孙原湘
朝代：清

线阴宛转小廊环，日暮佳人倚竹间。细步最怜幽草弱，渺怀偏寄去云閒。花如倾国何关笑，玉果连城不讳斑。一种乾坤清气在，秋颜须识胜春颜。
无题和竹桥丈韵二十四章·其八
作者：孙原湘
朝代：清

丽质休猜燕与环，秾纤修短适中间。小鬟戏学晨梳懒，中妇偷窥午睡閒。画角暗搔纤指晕，墨痕微舐绛唇斑。不知忆着何年事，半晌妆台独解颜。
无题和竹桥丈韵二十四章·其六
作者：孙原湘
朝代：清

晶帘不隔洞如环，浅淡眉峰隐约间。自读郎诗书尽废，翻邀姊绣线都閒。镜奁圆浸蟾蜍影，砚匣香生翡翠斑。周防描摹应未到，才人风格美人颜。
无题和竹桥丈韵二十四章·其十
作者：孙原湘
朝代：清

妒眼如城绕一环，屧声遥认桂堂间。燕来暂撤中门禁，花落潜行外院閒。身隔画丝邀絮语，手提金缕怕苔斑。教人陡识平时意，暖在心头冷在颜。
无题和竹桥丈韵二十四章·其十一
作者：孙原湘
朝代：清

诃梨新剪片云环，人在炉熏镜里间。困倦未容双鬓亸，聪明肯放一心閒。欢情渐引眸无缝，羞晕微烘颊似斑。七分桃花三分雪，是郎诗句是侬颜。
无题和竹桥丈韵二十四章·其十七
作者：孙原湘
朝代：清

衔耳明珰小凤环，戏擒胡蝶出花间。绀珠艳事星星记，碧玉芳时日日閒。晓雾迷成三里障，秋云巧作五铢斑。厌人絮问将雏近，赢得羞颜似醉颜。
无题和竹桥丈韵二十四章·其十三
作者：孙原湘
朝代：清

环痕约指指如环，预种芳缘隔世间。论阀未甘鱼媵贱，处囮何用雉媒閒。花开艳极偏无子，笋出尖多易有斑。只合化身明月镜，笑颦都得照卿颜。
无题和竹桥丈韵二十四章·其十九
作者：孙原湘
朝代：清

欲把名花当屋环，只宜兰畔与梅间。心思手口三般巧，坐起眠行一味閒。艳雪题成宁有对，香云剪与并无斑。常娥尚自多情甚，偷下雕梁为照颜。
无题和竹桥丈韵二十四章·其十二
作者：孙原湘
朝代：清

手解婴年旧弄环，带郎第五指中间。幽期误约心非活，哑谜旁猜语总閒。乍冷慢缄纨扇素，再来须验绣衾斑。此情要比天长久，那在多贫识面颜。
无题和竹桥丈韵二十四章·其十五
作者：孙原湘
朝代：清

海榴花下脱金环，小病刚刚一月间。食味本来当暑断，睡眸还得彻宵閒。频惊石鼎松涛沸，细展罗衾药沈斑。输与衙推偏得见，捧心时节最真颜。
无题和竹桥丈韵二十四章·其十八
作者：孙原湘
朝代：清

一曲明河列宿环，佩声遥在碧云间。生逢独立人难得，除却相思事总閒。仙字早凭心勒印，神光翻逼眼成斑。直须亵念都消尽，才许亲承水月颜。
无题和竹桥丈韵二十四章·其十六
作者：孙原湘
朝代：清

红阑干角绿蕉环，竹色茶香阁半间。帘押迎风抛绣乱，枕函送日赖书閒。长来指爪逾脂印，浓得眉痕透黛斑。人自惯看侬转讶，镜中消瘦甚人颜。
无题和竹桥丈韵二十四章·其十四
作者：孙原湘
朝代：清

柔肠蚤暮鹿卢环，只在郎行左右间。誓密记曾邀月證，情多恐又爱花閒。占晴可奈时时变，踏湿还防处处斑。作计恼伊佯怒去，明朝相见看何颜。
无题和竹桥丈韵二十四章·其四
作者：孙原湘
朝代：清

天半微闻响佩环，红墙银汉在人间。徒劳翠鸟殷勤探，难伺鸟龙一隙閒。卓女调琴囊瑟瑟，卫娘拈管竹斑斑。可怜枉负如花貌，输与桃花有笑颜。
无题和萧百堂
作者：孙原湘
朝代：清

镜中春浪洗朝霞，抛闪风情与月华。不道负心真似铁，从来薄命定如花。桥头误问巡官卜，江上虚猜估客槎。帘捲西风还怅望，萧萧落叶满天涯。三年一信盼归迟，消息传来总可疑。筝柱忽移哀雁调，钗梁偏罥喜蛛丝。连宵梦好都无准，竟日妆成转自嗤。小婢不知前计左，只催开镜画新眉。
无题和萧百堂·其一
作者：孙原湘
朝代：清

镜中春浪洗朝霞，抛闪风情与月华。不道负心真似铁，从来薄命定如花。桥头误问巡官卜，江上虚猜估客槎。帘捲西风还怅望，萧萧落叶满天涯。
无题和萧百堂·其二
作者：孙原湘
朝代：清

三年一信盼归迟，消息传来总可疑。筝柱忽移哀雁调，钗梁偏罥喜蛛丝。连宵梦好都无准，竟日妆成转自嗤。小婢不知前计左，只催开镜画新眉。
昔梦
作者：孙原湘
朝代：清

圆纹碧浪小红槎，笑倚东南看日华。醉杀九天霞一朵，那知人世有桃花。风轮小劫病天魔，一枕颓云散髻螺。龙树药王医不得，手拈红豆示维摩。手解婴年旧簸钱，胜如条脱赠羊权。两边小字绸缪印，尽铸鸳鸯万万年。
昔梦·其一
作者：孙原湘
朝代：清

圆纹碧浪小红槎，笑倚东南看日华。醉杀九天霞一朵，那知人世有桃花。
昔梦·其三
作者：孙原湘
朝代：清

手解婴年旧簸钱，胜如条脱赠羊权。两边小字绸缪印，尽铸鸳鸯万万年。
昔梦·其二
作者：孙原湘
朝代：清

风轮小劫病天魔，一枕颓云散髻螺。龙树药王医不得，手拈红豆示维摩。
春感
作者：孙原湘
朝代：清

淅沥西风透晚寒，画屏前事忆漫漫。抱香蝴蝶魂犹颤，承露芙蓉泪未乾。缘阻自怜生我早，情多方信做人难。愿将心化中天月，不是知音亦与看。
春憾
作者：孙原湘
朝代：清

西风吹月满高楼，楼上珠帘尽下钩。兰病未苏梅欲褪，二分春色十分愁。
春游
作者：孙原湘
朝代：清

云叶为帆藕作舟，一双神女弄珠游。堤边柳亦争舒眼，舻后山多欲掉头。环燕任人施月旦，尹邢各自占风流。侍儿一种倾城色，已是桃花见面羞。
春溪把钓曲
作者：孙原湘
朝代：清

满溪春水绿可怜，桃花如云红上天。远山倒浸碧波底，一堆春烟钓不起。人目在鱼鱼目丝，人心动静鱼先知。竹竿袅袅尾泼泼，翠荇一涡沧海阔。
春社
作者：孙原湘
朝代：清

六街箫鼓任阗门，寂静琼楼睡思昏。蹑迹忽来飞鸟影，幽期不负刻花痕。羞无可掩全呈媚，香莫能名但觉温。回忆向时惊颤味，已销魂尚未销魂。
春芜婉仙夫人侍儿也风致婉妙年甫及笄其父将为择耦夫人送之以诗余为继声
作者：孙原湘
朝代：清

来是嫣然去黯然，盈盈未是嫁时年。鸟犹带绫方呼熟，草亦如花要趁鲜。曾学大家羞更好，便为贫妇德须贤。遥知此去芦帘下，魂绕璚楼玉镜前。
春雨代所思书闷
作者：孙原湘
朝代：清

蓝桥咫尺水盈盈，错过花朝月又明。如此相思容易老，一生几度见云英。梦隔心悬又十朝，绿窗风雨坐无聊。九天屈注银湾水，那得凭空现鹊桥。闷掩纱窗盼晓晴，几回错认画帘声。玉阶细数沉沉滴，怨了东风怨薄情。
春雨代所思书闷·其一
作者：孙原湘
朝代：清

蓝桥咫尺水盈盈，错过花朝月又明。如此相思容易老，一生几度见云英。
春雨代所思书闷·其三
作者：孙原湘
朝代：清

闷掩纱窗盼晓晴，几回错认画帘声。玉阶细数沉沉滴，怨了东风怨薄情。
春雨代所思书闷·其二
作者：孙原湘
朝代：清

梦隔心悬又十朝，绿窗风雨坐无聊。九天屈注银湾水，那得凭空现鹊桥。
昨梦
作者：孙原湘
朝代：清

昨梦冥冥夕照黄，青宵归卧细思量。人因憔悴连书瘦，曲为凄迷比话长。指水要盟心一片，对花亲授法三章。几多密誓何由记，隐括新词贮锦囊。
晓发
作者：孙原湘
朝代：清

霜天漠漠淡于波，月色连天一片和。幽树瘦疑秋士立，远山平似晓烟抱。梦残犹苦鸡声唤，愁重难胜马力驼。十载征衫青未脱，祇余燕市酒痕多。
晓发
作者：孙原湘
朝代：清
体裁：七言律诗

霜天漠漠淡于波，月色连天一片和。幽树瘦疑秋士立，远山平似晓烟拖。梦残犹苦鸡声唤，愁重难胜马力驼。十载征衫青未脱，祇余燕市酒痕多。
晓堂
作者：孙原湘
朝代：清

晓堂风格太矜严，强起佯佯倚绣帘。隐语百无半妒忌，灵心一半避猜嫌。河深未许填乌鹊，天阔才容见素蟾。却忆小屏山角事，烛花昏暗雨廉纤。
晓妆
作者：孙原湘
朝代：清

水晶帘射日曈昽，茜子裈裆八尺红。羞对熟人呈晕月，笑持雏婢作屏风。梳头惯学轻云立，靧面才将艳雪融。偷描珠兰笼袖底，觑人方便掷奁中。
晓妆
作者：孙原湘
朝代：清

水精帘下晓风凉，委地春云五尺长。容易偷窥殊出浴，最难亲见是残妆。愿为花朵依鬟侧，想到钗声堕枕旁。待与侍儿商略取，红梳梳下几丝香。
晓睡
作者：孙原湘
朝代：清

桃笙难得一宵宜，偏是郎来妾起迟。连夕可曾成稳睡，此时何事触炎曦。花浮磁盎霞犹湿，镜掩纹台月未移。翻把罗帏低放下，玉肌消减怕教知。
晓语
作者：孙原湘
朝代：清

画檐鹦鹉唤人来，一扇湘帘自荡开。微露丰容教瞥见，熟闻声息故惊猜。云含疏雨频延伫，水遇轻风又折回。还恐未曾亲切看，玉楼天半重徘徊。
晓过寒山
作者：孙原湘
朝代：清

舟行先鸟起，反唤鸟梦醒。霜华纳窗白，水气袭衣冷。山头数游鱼，倒浸插天影。云起失前林，萍开见孤岭。渚鸿何嗷嗷，对我若悲哽。稻粱何足谋，高飞碧天迥。
晓露
作者：孙原湘
朝代：清

湘帘窣地绿云裁，寂寂鹦哥几遍催。侍女偷摇团扇去，小郎私泥解围来。梦中唤起星眸滟，背后惊回秀靥开。最是残妆难得见，暂停梳洗向妆台。
晚妆
作者：孙原湘
朝代：清

最高楼阁倚雕阑，一种光华射月寒。心有幽期要佛證，身从明处任郎看。芙蓉堕髻连云重，蕉葛裁衫映雪单。恰是不曾当面错，料应欢意似侬欢。
晚妆
作者：孙原湘
朝代：清

轻雷隐隐过池塘，珠押风开换晚妆。碧玉奁梳清彻水，紫荆钗股暗通香。烛边元发光堪鉴，浴后冰肌近自凉。日对远山眉一角，未妨四壁自清狂。
晨妆
作者：孙原湘
朝代：清

玉楼清晓整严妆，坐到花阴转曲廊。乍听舄声先认迹，才窥钗影巳闻香。偏逢外院开金钥，未许中门度石梁。娇鸟漫歌泥滑滑，从来辛苦做萧郎。
晨晤
作者：孙原湘
朝代：清

木樨香里海棠阴，四面秋光照此心。情在不言方是契，眉如为语转非深。玲珑日影穿丹縠，叆叇炉烟袅翠襟。为我强支晨倦坐，未须一刻已千金。
暑窗即事
作者：孙原湘
朝代：清

镜鹊晨开象簟清，乍梳妆后又钗横。风姿偏是慵时好，仪节多缘熟极轻。障扇自通眉款曲，簪花也露性聪明。尽留真色教人看，一洗檀郎错爱名。风日阑干晓露稀，嫩炎轻袭碧罗衣。蝽蛛偏爱当窗挂，蝴蝶犹贪绕扇飞。含怨笑言终郁郁，钟情形迹莫依依。无端慧舌酬清辨，又道关心替解围。
暑窗即事·其一
作者：孙原湘
朝代：清

镜鹊晨开象簟清，乍梳妆后又钗横。风姿偏是慵时好，仪节多缘熟极轻。障扇自通眉款曲，簪花也露性聪明。尽留真色教人看，一洗檀郎错爱名。
暑窗即事·其二
作者：孙原湘
朝代：清

风日阑干晓露稀，嫩炎轻袭碧罗衣。蝽蛛偏爱当窗挂，蝴蝶犹贪绕扇飞。含怨笑言终郁郁，钟情形迹莫依依。无端慧舌酬清辨，又道关心替解围。
暮雨
作者：孙原湘
朝代：清

听尽莲花漏转迟，黄昏偏又雨丝丝。寒轻那禁重帘袭，梦远惟应薄被知。瘦影定怜秋水隔，良缘空与碧云期。红楼巳恨如天上，更有天难望见时。
曲意
作者：孙原湘
朝代：清

无意莺啼恰恰啼，曲阑东畔画廊西。未知人影香先至，得近花光目转迷。略罥帘旌钗欲溜，似拈裙带首旋低。相逢已是空惆怅，况更相逢未必齐。
曲房
作者：孙原湘
朝代：清

青桐一树瘦摇凉，最密帘栊最后房。细雨暗催眉黛绿，晚风微度鬓花香。悄闻步屧推屏起，略近妆台触瑟忙。一种乍尝惊颤味，清宵归卧细思量。
曲阑
作者：孙原湘
朝代：清

隔墙花气隔墙风，知是钗丛是露丛。妆罢定应重顾盼，语来光认独朦胧。能教妒女甘居殿，羞对痴郎验守宫。行过曲阑还伫立，水晶帘罥玉莲蓬。
曲题
作者：孙原湘
朝代：清

曲阑风定雨初晴，瞥面花光识是卿。弱腕一双金钏重，颓云十二玉钗横。芭蕉尽可藏人影，鹦鹉刚无唤客声。不敢搴帘通一顾，恐教着眼太分明。
月午楼歌
作者：孙原湘
朝代：清

明月出海先上楼，我楼况在高山头。开窗放出白云去，风帘尽控双银钩。一丸才过高松顶，屏风乱泻虬龙影。摊书不用青藜然，碧空自有明珠悬。黄高峰头云浪涌，金鳌峰背沧波动。山下万顷云海铺，天心一丝云气无。清光愈高读愈苦，月照书丛月色古。仙巢惊起老鹤舞，窗中不知月已午。露珠瑟瑟风泠泠，屋角余挂三四星。冰轮欲西还倒行。似怜读书声好听。冷光一线射人面，射月眼光亦如电。明月不落读不厌，水滴蟾蜍欲穿砚。
有两美人见小影而相爱者
作者：孙原湘
朝代：清

松欢柏悦总前因，心自相亲迹未亲。我见犹怜何况汝，卿如欲下定疑神。湘云湘水原同梦，秋月秋河是比邻。认得邢家真国色，从来只有尹夫人。
有女郎临死自焚其诗稿者
作者：孙原湘
朝代：清

一方红泪滴琼瑰，拚把生香换死灰。留下人间谁解读，除非侬再返魂来。炉灰拨尽尚沉吟，身死何须要赏音。遗恨有情偷记去，无从灰得此人心。
有女郎临死自焚其诗稿者·其二
作者：孙原湘
朝代：清

炉灰拨尽尚沉吟，身死何须要赏音。遗恨有情偷记去，无从灰得此人心。
有寄
作者：孙原湘
朝代：清

苦被东风柳色催，红窗辜负玉梅开。相思寄与清淮水，流到长江莫打回。
有悼
作者：孙原湘
朝代：清

优昙钵里现芳华，秀在丰神慧齿牙。吟雪尚留新起草，清霜偏折未开花。认来小影烟如玉，归去秋魂月是家。身到银河休怅恨，依然完得一匏瓜。
有答
作者：孙原湘
朝代：清

佩响帘栊屧响苔，嫣然一笑百花开。光生殿角惊同列，慧辨宫商叹异才。交颈鸳鸯亲绣出，随身蛱蝶自飞来。新恩暂渴金盘露，已是椒房中选材。
望海楼
作者：孙原湘
朝代：清

翠微深处有高楼，海色飞来画栋浮。落日惯招千古梦，乱云难扫一天愁。鱼龙气湿腾空际，鸡犬声微出上头。莫问潮生与潮落，雄心久已付闲鸥。
朝来
作者：孙原湘
朝代：清

朝来座客向余誇，亲睹红妆展碧纱。秋水神凝如有待，早梅光映两无瑕。关心偏在屏风近，错眼真成薄雾遮。辜负临邛深爱意，翻教人得见如花。
杂事
作者：孙原湘
朝代：清

阁翠灯红酒似潮，人间第一可怜宵。绿熊茵展风都稳，赤凤车来雪未消。别院箫声催月上，隔屏香气杂花飘。蔡经得啖麒麟脯，已是麻姑指爪调。此中洗面泪痕多，伏枕空持断袖罗。北地自工操井臼，东屏何敢按笙歌。羊车历鹿声初杳，雁柱参差调未和。莫劝春江桃叶渡，真花还恐易摧柯。留仙裙子石华裾，一种柔情玉有余。肯负平时酬芍药，祇宜生日近芙蕖。款宾亲设文犀箸，送远空思小犊车。休抱王郎天壤恨，琴心未必遇相如。绿纱窗紧掩罘罳，肯放轻风透一丝。微笑岂因茶泼后，不言常似扇障时。贪看花影吹灯早，爱受兰薰出浴迟。未必长卿真病软，强邀纤玉为扶持。
杂事·其一
作者：孙原湘
朝代：清

阁翠灯红酒似潮，人间第一可怜宵。绿熊茵展风都稳，赤凤车来雪未消。别院箫声催月上，隔屏香气杂花飘。蔡经得啖麒麟脯，已是麻姑指爪调。
杂事·其三
作者：孙原湘
朝代：清

留仙裙子石华裾，一种柔情玉有余。肯负平时酬芍药，祇宜生日近芙蕖。款宾亲设文犀箸，送远空思小犊车。休抱王郎天壤恨，琴心未必遇相如。
杂事·其二
作者：孙原湘
朝代：清

此中洗面泪痕多，伏枕空持断袖罗。北地自工操井臼，东屏何敢按笙歌。羊车历鹿声初杳，雁柱参差调未和。莫劝春江桃叶渡，真花还恐易摧柯。
杂事·其四
作者：孙原湘
朝代：清

绿纱窗紧掩罘罳，肯放轻风透一丝。微笑岂因茶泼后，不言常似扇障时。贪看花影吹灯早，爱受兰薰出浴迟。未必长卿真病软，强邀纤玉为扶持。
杂纪
作者：孙原湘
朝代：清

昨夜帘栊事渺茫，花前赢得客清狂。听歌误认回心院，映烛贪看半面妆。箫史慢图声引凤，相如空奏曲求凰。玉纤剥取青莲子，别想人间掷果郎。仙人画舫列瑶京，汉使乘槎犯太清。相背已嫌如蒯彻，平看竟自学刘桢。未妨惆怅原无益，少得团圞便有情。不道微波萍末起，菱枝柔弱晚风倾。觞政清严石尉行，分曹射覆太纵横。借花献佛开瑰阁，将酒骄人斗玉觥。幸喜闻名知小宋，密教不饮救公荣。怜才自是倾城意，恩怨何劳着眼明。归去铜龙咽漏迟，欢娘偏唱恼公诗。盛名早慕罗昭谏，狂态宁嗤杜牧之。竹叶翻时鸾独宿，桐花落处凤相思。鄂君绣被香熏久，心悦夫君却未知。
杂纪·其一
作者：孙原湘
朝代：清

昨夜帘栊事渺茫，花前赢得客清狂。听歌误认回心院，映烛贪看半面妆。箫史慢图声引凤，相如空奏曲求凰。玉纤剥取青莲子，别想人间掷果郎。
杂纪·其三
作者：孙原湘
朝代：清

觞政清严石尉行，分曹射覆太纵横。借花献佛开瑰阁，将酒骄人斗玉觥。幸喜闻名知小宋，密教不饮救公荣。怜才自是倾城意，恩怨何劳着眼明。
杂纪·其二
作者：孙原湘
朝代：清

仙人画舫列瑶京，汉使乘槎犯太清。相背已嫌如蒯彻，平看竟自学刘桢。未妨惆怅原无益，少得团圞便有情。不道微波萍末起，菱枝柔弱晚风倾。
杂纪·其四
作者：孙原湘
朝代：清

归去铜龙咽漏迟，欢娘偏唱恼公诗。盛名早慕罗昭谏，狂态宁嗤杜牧之。竹叶翻时鸾独宿，桐花落处凤相思。鄂君绣被香熏久，心悦夫君却未知。
李松云陈云伯郭频伽诸君以蕊宫花史图题辞见寄戏书其后
作者：孙原湘
朝代：清

碧城十二幻诸天，吴下因缘越水传。岂有神人真示影，本来姊妹惯随肩。司花故事原应女，脱草新诗果似仙。传到蕊宫香口读，一时红紫尽嫣然。
松实
作者：孙原湘
朝代：清

新罗松实剖芳鲜，亲把朝饥疗偓佺。尚带灵芸香唾湿，定劳钩弋玉纤妍。小姑却讶晨馐早，雏婢空猜夙嗜偏。偷递袖中银合子，佯佯走过镜台前。
松陵有旧家子卖笑以养亲孙子悯其志为成四诗
作者：孙原湘
朝代：清

上弦月出两头纤，双笑花枝揭画帘。不似小家拘束态，自然通脱自矜严。酒龙喝月笑如雷，赢得桃花上玉腮。生小颂椒吟絮手，红酥浑未惯行杯。荥阳第宅旧平泉，券写簪花记昔年。莫话东山丝竹事，惹侬双泪落尊前。博钱酒券替亲偿，燕玉还求暖老方。侬自白华亲洁养，任人调笑野鸳鸯。
松陵有旧家子卖笑以养亲孙子悯其志为成四诗·其三
作者：孙原湘
朝代：清

荥阳第宅旧平泉，券写簪花记昔年。莫话东山丝竹事，惹侬双泪落尊前。
松陵有旧家子卖笑以养亲孙子悯其志为成四诗·其二
作者：孙原湘
朝代：清

酒龙喝月笑如雷，赢得桃花上玉腮。生小颂椒吟絮手，红酥浑未惯行杯。
松陵有旧家子卖笑以养亲孙子悯其志为成四诗·其四
作者：孙原湘
朝代：清

博钱酒券替亲偿，燕玉还求暖老方。侬自白华亲洁养，任人调笑野鸳鸯。
松陵有旧家子卖笑以养亲孙子悯其志为成四诗有女郎临死自焚其诗稿者·其一
作者：孙原湘
朝代：清
体裁：七言绝句

一方红泪滴琼瑰，拚把生香换死灰。留下人间谁解读，除非侬再返魂来。
林下
作者：孙原湘
朝代：清

洞房香雾罨朦胧，唤起惺忪浅梦中。直与春风俱淡荡，若临秋水更玲珑。前身合是沉檀化，到眼能教粉黛空。才见萧然林下品，一经芳泽便雷同。环佩珊然落九霄，珠圆心事玉华雕。生成仙骨非丹换，朗彻神情要白描。浴罢不愁云鬓乱，灯前还怕雪肌消。料应除却盘龙镜，那得人间有二乔。彻底聪明藕共莲，情深何碍旧生天。吹来语气香如佛，修到身旁坐亦仙。绝色也敦名土品，奇才只受美人怜。他生愿化双蝴蝶，一绕裙边一鬓边。锦瑟年华似水添，红蛛送喜鹊巡檐。春痕宛转裙双幅，秋影澄泓月一帘。戏咒灯花佳谶卜，楷书贝叶小名签。芳心托付消魂处，只在眉尖与指尖。憔悴秋容怨小春，碧桃花里露丰神。乍搴绣幕容通语，略近妆台却敛身。莫讶至情翻似客，可知相敬本如宾。无端一点关心处，还恐旁人看得真。惊才绝艳总缘情，百节疏通百媚生。便到中年乃绝世，但留小影足倾城。月安眉际三分曲，秋在心头一字横。长笛自吹花自落，不知何事又干卿。
林下·其一
作者：孙原湘
朝代：清

洞房香雾罨朦胧，唤起惺忪浅梦中。直与春风俱淡荡，若临秋水更玲珑。前身合是沉檀化，到眼能教粉黛空。才见萧然林下品，一经芳泽便雷同。
林下·其三
作者：孙原湘
朝代：清

彻底聪明藕共莲，情深何碍旧生天。吹来语气香如佛，修到身旁坐亦仙。绝色也敦名土品，奇才只受美人怜。他生愿化双蝴蝶，一绕裙边一鬓边。
林下·其二
作者：孙原湘
朝代：清

环佩珊然落九霄，珠圆心事玉华雕。生成仙骨非丹换，朗彻神情要白描。浴罢不愁云鬓乱，灯前还怕雪肌消。料应除却盘龙镜，那得人间有二乔。
林下·其五
作者：孙原湘
朝代：清

憔悴秋容怨小春，碧桃花里露丰神。乍搴绣幕容通语，略近妆台却敛身。莫讶至情翻似客，可知相敬本如宾。无端一点关心处，还恐旁人看得真。
林下·其六
作者：孙原湘
朝代：清

惊才绝艳总缘情，百节疏通百媚生。便到中年乃绝世，但留小影足倾城。月安眉际三分曲，秋在心头一字横。长笛自吹花自落，不知何事又干卿。
林下·其四
作者：孙原湘
朝代：清

锦瑟年华似水添，红蛛送喜鹊巡檐。春痕宛转裙双幅，秋影澄泓月一帘。戏咒灯花佳谶卜，楷书贝叶小名签。芳心托付消魂处，只在眉尖与指尖。
桃源
作者：孙原湘
朝代：清

桃源流水带花香，飞瀑通身度石梁。仙掌忽开青菡萏，神楼刚曝翠衣裳。难将隐影传张硕，谁许同来挈阮郎。翻趁出山泉水活，寄流清泪教君尝。
梅
作者：孙原湘
朝代：清

月落参横近晓时，人间何处寄相思。道人自入罗浮梦，除却梅花总不知。
梳头词
作者：孙原湘
朝代：清

委地香云散不纷，何曾露盥与兰薰。风前自把轻纨扇，扇与檀郎仔细闻。炎曦不耐挽云堆，巧髻分梳蝶翅开。自出侬家新样子，要将名色试郎猜。懒梳云髻太峨峨，挽个家常髻似螺。一幅白描南海像，只差莲瓣瘦凌波。玉色琼梳两不分，镜奁都作月波纹。水晶帘子风微卷，一树梨花一朵云。
梳头词·其一
作者：孙原湘
朝代：清

委地香云散不纷，何曾露盥与兰薰。风前自把轻纨扇，扇与檀郎仔细闻。
梳头词·其三
作者：孙原湘
朝代：清

懒梳云髻太峨峨，挽个家常髻似螺。一幅白描南海像，只差莲瓣瘦凌波。
梳头词·其二
作者：孙原湘
朝代：清

炎曦不耐挽云堆，巧髻分梳蝶翅开。自出侬家新样子，要将名色试郎猜。
梳头词·其四
作者：孙原湘
朝代：清

玉色琼梳两不分，镜奁都作月波纹。水晶帘子风微卷，一树梨花一朵云。
楚云
作者：孙原湘
朝代：清

楚云飞破洞庭秋，应是神娥夜出游。乐府定誇三妇艳，仙家犹带一生愁。眉如翠羽天难学，手解明珠水共流。肠自九回湘九曲，通辞何处托横眸。
横波
作者：孙原湘
朝代：清

百巧千灵藕孔多，泥人全在两横波。如愁如喜还如怒，媚态三番一刹那。
横霞仙馆杂事
作者：孙原湘
朝代：清

佛容光艳世无寻，供养端宜紫竹林。我愿将身化童子，朝朝合掌拜观音。只道粗才定品差，幽兰偏比别人家。回瞋一笑思量著，原是梅花第一花。为恐狂奴思不禁，朱樱宛转避春禽。星妃微露莲花舌，未许沾唇已许心。画堂相见倍矜严，眼角眉梢尽避嫌。六幅湘裙风不动，暗传心事与鞋尖。郎来深坐绿窗纱，看我梳成两鬓鸦。当着小姑留不得，待伊临去唤煎茶。含情低首不轻抬，还恐当窗女伴猜。趁着金针重度候，看郎偷眼看侬来。相邀姊妹出花前，人自徐行我转先。闪过小屏山一角，任郎偷搦指尖妍。春社如云紫陌过，重帘窣地注娇波。谁知帘外萧郎立，促膝温存半晌多。戏取茶瓯当酒杯，手拈红豆教郎猜。怪人料事偏奇中，手握双钩不肯开。欲度樱桃味与郎，背人离坐走佯佯。玉瓯一点波罗蜜，分付消魂自去尝。问郎底事病双眸，可恨银灯可闷愁。好避绿窗风日煖，如何还写字蝇头。仙骨姗删响佩琚，径来檀几泥相如。玉纤替按云蓝纸，只道贪看倒薤书。
横霞仙馆杂事·其一
作者：孙原湘
朝代：清

佛容光艳世无寻，供养端宜紫竹林。我愿将身化童子，朝朝合掌拜观音。
横霞仙馆杂事·其七
作者：孙原湘
朝代：清

相邀姊妹出花前，人自徐行我转先。闪过小屏山一角，任郎偷搦指尖妍。
横霞仙馆杂事·其三
作者：孙原湘
朝代：清

为恐狂奴思不禁，朱樱宛转避春禽。星妃微露莲花舌，未许沾唇已许心。
横霞仙馆杂事·其九
作者：孙原湘
朝代：清

戏取茶瓯当酒杯，手拈红豆教郎猜。怪人料事偏奇中，手握双钩不肯开。
横霞仙馆杂事·其二
作者：孙原湘
朝代：清

只道粗才定品差，幽兰偏比别人家。回瞋一笑思量著，原是梅花第一花。
横霞仙馆杂事·其五
作者：孙原湘
朝代：清

郎来深坐绿窗纱，看我梳成两鬓鸦。当着小姑留不得，待伊临去唤煎茶。
横霞仙馆杂事·其八
作者：孙原湘
朝代：清

春社如云紫陌过，重帘窣地注娇波。谁知帘外萧郎立，促膝温存半晌多。
横霞仙馆杂事·其六
作者：孙原湘
朝代：清

含情低首不轻抬，还恐当窗女伴猜。趁着金针重度候，看郎偷眼看侬来。
横霞仙馆杂事·其十
作者：孙原湘
朝代：清

欲度樱桃味与郎，背人离坐走佯佯。玉瓯一点波罗蜜，分付消魂自去尝。
横霞仙馆杂事·其十一
作者：孙原湘
朝代：清

问郎底事病双眸，可恨银灯可闷愁。好避绿窗风日煖，如何还写字蝇头。
横霞仙馆杂事·其十二
作者：孙原湘
朝代：清

仙骨姗删响佩琚，径来檀几泥相如。玉纤替按云蓝纸，只道贪看倒薤书。
横霞仙馆杂事·其四
作者：孙原湘
朝代：清

画堂相见倍矜严，眼角眉梢尽避嫌。六幅湘裙风不动，暗传心事与鞋尖。
次韵再答
作者：孙原湘
朝代：清

聚锦秋生玉砌苔，瑶缄湘帙对香开。吟成检点无邪思，曲罢倾输有善才。抱石自盟心不转，买丝非绣佛如来。绿窗一树孤桐影，知是琴材是瑟材。
歌女
作者：孙原湘
朝代：清

一曲檀槽语若丝，十三年纪太娇痴。分明不解人情思，也有千拦百就时。
步虚辞
作者：孙原湘
朝代：清

三生辛苦捣元霜，口嚼梅花齿尽香。鹤背几时邀子晋，蝶魂无路上高唐。卷中还恐非仙影，裙底空疑是佛光。采采玉芝何处好，秪留云气满虚筐。
水仙
作者：孙原湘
朝代：清

花如梅萼玉为肌，叶似兰苕翠带飞。若与二花同供养，便应猜作古三妃。
水嬉同泛
作者：孙原湘
朝代：清

卷起东风雀舫帘，戏临春水照鹣鹣。比肩暗学双星渡，放胆明欺万目瞻。浓笑索花频恃爱，清谈闻曲转生嫌。延挨别有消魂计，只等船梢上玉蟾。
水晶帘下即事
作者：孙原湘
朝代：清

逋发初撩待画眉，镜台偷傍立多时。熏香乍喜眠娇女，倾水刚逢遣侍儿。皓腕先攘容捉搦，朱唇欲啮费矜持。幽情未了馀欢在，留作今宵翠被思。
水轩纪事
作者：孙原湘
朝代：清

银塘急雨响飕飕，水溅荷衣万叶愁。一朵玉莲波上立，天风吹杀不低头。怜卿消瘦惜卿贫，肺腑深谭字字真。却被芳心成一笑，始知洗耳有高人。
水轩纪事·其一
作者：孙原湘
朝代：清

银塘急雨响飕飕，水溅荷衣万叶愁。一朵玉莲波上立，天风吹杀不低头。
水轩纪事·其二
作者：孙原湘
朝代：清

怜卿消瘦惜卿贫，肺腑深谭字字真。却被芳心成一笑，始知洗耳有高人。
沪城花事绝句十二首
作者：孙原湘
朝代：清

千丛玉树万丛兰，曲折红桥四百栏。不是道人骑鹤去，也应迷路出花难。桂叶双眉秀绝尘，飞觞喝月斗千巡。彦回枉杀髯如戟，沉醉东风让太真。仙吏栽花绣满园，风前唱杀护花幡。一枝偏赏琼林树，听报沿街女状元。士龙才思枉如龙，抛得明珠堕海中。亏我摩挲双醉眼，亲擒明月水晶宫。俞生绝调太纵横，不数杭州苏老兵。博得如皋轻一笑，当筵亲拜女门生。调铅杀粉写珠娘，谁似华亭改七香。喜字亲书三十六，他生修作紫鸳鸯。老我清狂杜牧之，紫云吹散海棠丝。东风牵惹閒枝叶，又值伤春病酒时。酒龙意气颠如雷，一饮直须三百杯。孤山处士果痴绝，醉插金英当玉梅。香海花天酒满池，铁公绕指化柔丝。玉皇敕赐双飞寺，醉杀偎红倚翠师。凤尾红云海上开，连宵清梦宴瑶台。黑风吹堕生罗刹，也有消魂李赤来。小队羊车窄袖身，银灯照耀玉精神。张家世有莲花貌，也入花丛斗早春。小部霓裳舞柘枝，春灯斜映断红姿。替他小史然眉急，偏是英雄李药师。
沪城花事绝句十二首·其一
作者：孙原湘
朝代：清

千丛玉树万丛兰，曲折红桥四百栏。不是道人骑鹤去，也应迷路出花难。
沪城花事绝句十二首·其七
作者：孙原湘
朝代：清

老我清狂杜牧之，紫云吹散海棠丝。东风牵惹閒枝叶，又值伤春病酒时。
沪城花事绝句十二首·其三
作者：孙原湘
朝代：清

仙吏栽花绣满园，风前唱杀护花幡。一枝偏赏琼林树，听报沿街女状元。
沪城花事绝句十二首·其九
作者：孙原湘
朝代：清

香海花天酒满池，铁公绕指化柔丝。玉皇敕赐双飞寺，醉杀偎红倚翠师。
沪城花事绝句十二首·其二
作者：孙原湘
朝代：清

桂叶双眉秀绝尘，飞觞喝月斗千巡。彦回枉杀髯如戟，沉醉东风让太真。
沪城花事绝句十二首·其五
作者：孙原湘
朝代：清

俞生绝调太纵横，不数杭州苏老兵。博得如皋轻一笑，当筵亲拜女门生。
沪城花事绝句十二首·其八
作者：孙原湘
朝代：清

酒龙意气颠如雷，一饮直须三百杯。孤山处士果痴绝，醉插金英当玉梅。
沪城花事绝句十二首·其六
作者：孙原湘
朝代：清

调铅杀粉写珠娘，谁似华亭改七香。喜字亲书三十六，他生修作紫鸳鸯。
沪城花事绝句十二首·其十
作者：孙原湘
朝代：清

凤尾红云海上开，连宵清梦宴瑶台。黑风吹堕生罗刹，也有消魂李赤来。
沪城花事绝句十二首·其十一
作者：孙原湘
朝代：清

小队羊车窄袖身，银灯照耀玉精神。张家世有莲花貌，也入花丛斗早春。
沪城花事绝句十二首·其十二
作者：孙原湘
朝代：清

小部霓裳舞柘枝，春灯斜映断红姿。替他小史然眉急，偏是英雄李药师。
沪城花事绝句十二首·其四
作者：孙原湘
朝代：清

士龙才思枉如龙，抛得明珠堕海中。亏我摩挲双醉眼，亲擒明月水晶宫。
泣别
作者：孙原湘
朝代：清

屡拣行期未有期，者番不道果临歧。纵教齧臂坚盟约，无奈惊心重别离。兰弱讵能胜远道，橘移还恐变芳姿。一尊拌醉花前死，魂魄随卿好护持。宁教生死隔幽关，远别情怀较死难。人到去时看越好，泪无挥处怨尤酸。即防永诀诚多虑，聊订前期强自宽。留得两身憔悴在，相思祇隔路漫漫。媪鬟催送上屏轩，折向空房又几番。十步九回犹道速，一辞千嘱未嫌烦。鬓梢花朵从欹堕，奁侧绒书任乱翻。最是关心裙带系，玉郎亲赠别时言。深闺从未涉关河，送上扁舟恨若何。忍泪翻将词劝慰，耐心须保体安和。相看每觉消魂尽，屡见原愁折福多。暂别留些缘分在，镜台他日细消磨。
泣别·其一
作者：孙原湘
朝代：清

屡拣行期未有期，者番不道果临歧。纵教齧臂坚盟约，无奈惊心重别离。兰弱讵能胜远道，橘移还恐变芳姿。一尊拌醉花前死，魂魄随卿好护持。
泣别·其三
作者：孙原湘
朝代：清

媪鬟催送上屏轩，折向空房又几番。十步九回犹道速，一辞千嘱未嫌烦。鬓梢花朵从欹堕，奁侧绒书任乱翻。最是关心裙带系，玉郎亲赠别时言。
泣别·其二
作者：孙原湘
朝代：清

宁教生死隔幽关，远别情怀较死难。人到去时看越好，泪无挥处怨尤酸。即防永诀诚多虑，聊订前期强自宽。留得两身憔悴在，相思祇隔路漫漫。
泣别·其四
作者：孙原湘
朝代：清

深闺从未涉关河，送上扁舟恨若何。忍泪翻将词劝慰，耐心须保体安和。相看每觉消魂尽，屡见原愁折福多。暂别留些缘分在，镜台他日细消磨。
消夏词
作者：孙原湘
朝代：清

小谪人间萼绿华，墙头愁见石榴花。洞房如雪帘如水，争及瑶池阿母家。妆台花露尚沾濡，趁个朝凉云髻扶。生性梳妆非草草，不嫌妨却睡工夫。随意疏花插戴成，花枝颤颤若风倾。玉搔头上双蝴蝶，翻教人看作像生。翠纱衫子玉玲珑，坐背风前意态慵。犹恐玉肌人看见，轻绡一尺袜当胸。兰空午倦梦回迟，对镜花删半亸枝。一线枕痕红未退，怪人半晌看侬时。细喘娇吁出浴初，云鬟依旧似新梳。香融汗粉罗巾拭，越显肌肤雪不如。荷风几阵引新凉，吹灭荧荧画烛光。恰好纱窗开半扇，额边斜月注娇黄。人语花香辨不情，水明帘捲夜云轻。行来仙骨姗姗甚，暗里遥开玉钏声。
消夏词·其一
作者：孙原湘
朝代：清

小谪人间萼绿华，墙头愁见石榴花。洞房如雪帘如水，争及瑶池阿母家。
消夏词·其七
作者：孙原湘
朝代：清

荷风几阵引新凉，吹灭荧荧画烛光。恰好纱窗开半扇，额边斜月注娇黄。
消夏词·其三
作者：孙原湘
朝代：清

随意疏花插戴成，花枝颤颤若风倾。玉搔头上双蝴蝶，翻教人看作像生。
消夏词·其二
作者：孙原湘
朝代：清

妆台花露尚沾濡，趁个朝凉云髻扶。生性梳妆非草草，不嫌妨却睡工夫。
消夏词·其五
作者：孙原湘
朝代：清

兰空午倦梦回迟，对镜花删半亸枝。一线枕痕红未退，怪人半晌看侬时。
消夏词·其八
作者：孙原湘
朝代：清

人语花香辨不情，水明帘捲夜云轻。行来仙骨姗姗甚，暗里遥开玉钏声。
消夏词·其六
作者：孙原湘
朝代：清

细喘娇吁出浴初，云鬟依旧似新梳。香融汗粉罗巾拭，越显肌肤雪不如。
消夏词·其四
作者：孙原湘
朝代：清

翠纱衫子玉玲珑，坐背风前意态慵。犹恐玉肌人看见，轻绡一尺袜当胸。
淑意
作者：孙原湘
朝代：清

人前苦嘱莫留情，无奈情深态越轻。踪影已离君座远，眼光偏注妾边明。廋辞纵许同心会，羞晕难防两颊呈。非是恩浓情转淡，可知妒眼绕如城。
深恩
作者：孙原湘
朝代：清

手缄瑶札报知音，昨夜云窝昨夜衾。蝶梦正酣香万顷，鸡声偏断刻千金。花缘露重翻含泪，烛为风流尽吐心。自把深恩酬至爱，如何转说受恩深。
深恩四首
作者：孙原湘
朝代：清

一绺轻云落剪香，缄题和泪报王昌。并头私愿知难遂，束发深情誓莫忘。绾住同心须不乱，祝将恩分愈加长。从今添入潘郎鬓，胜捧仙鬟嗅枕旁。画帘鹦鹉语呼茶，天女亲擎一朵霞。味美那滑添茗叶，香清浑似带梅花。早知郎性凉须忌，不避人嫌爱越加。我却贪痴还未足，比卿芳乳略差些。玉壶春色比花妍，纤手亲斟与谪仙。情到十分如酒满，缘徵百岁似杯圆。为卿拚死何辞醉，知我沉酣屡劝眠。馀沥互搀莲子盏，分明合卺绣床前。百花谁似玉梅妍，动是飞仙静益仙。绝色惊看天不老，同心痴望月常圆。三年尽受回眸爱，一夕曾邀恣意怜。素女若容缘再续，今宵双拜桂花前。
深恩四首·其一
作者：孙原湘
朝代：清

一绺轻云落剪香，缄题和泪报王昌。并头私愿知难遂，束发深情誓莫忘。绾住同心须不乱，祝将恩分愈加长。从今添入潘郎鬓，胜捧仙鬟嗅枕旁。
深恩四首·其三
作者：孙原湘
朝代：清

玉壶春色比花妍，纤手亲斟与谪仙。情到十分如酒满，缘徵百岁似杯圆。为卿拚死何辞醉，知我沉酣屡劝眠。馀沥互搀莲子盏，分明合卺绣床前。
深恩四首·其二
作者：孙原湘
朝代：清

画帘鹦鹉语呼茶，天女亲擎一朵霞。味美那滑添茗叶，香清浑似带梅花。早知郎性凉须忌，不避人嫌爱越加。我却贪痴还未足，比卿芳乳略差些。
深恩四首·其四
作者：孙原湘
朝代：清

百花谁似玉梅妍，动是飞仙静益仙。绝色惊看天不老，同心痴望月常圆。三年尽受回眸爱，一夕曾邀恣意怜。素女若容缘再续，今宵双拜桂花前。
深秋
作者：孙原湘
朝代：清

玉恙经秋辗转深，上池清水渍罗衾。莫缘知己真披胆，可是吟诗欲呕心。鱼目那堪通夜醒，犀株枉自辟寒簪。黄花慢想倾城顾，病过荷花直到今。
清斋
作者：孙原湘
朝代：清

绣阁清斋荐露盘，近来小恙爱吴酸。甜香共爇名宜爱，佳果亲投是合欢。扇底簪花题拂暑，尊前箸玉劝加餐。要知怜惜恩深处，只与王郎一例看。
温梦
作者：孙原湘
朝代：清

高唐原是梦生涯，绿水红楼第四家。北地胭脂中妇艳，南朝玉树后庭花。渔郎潜混秦人服，织女偷邀汉使查。惊觉风流真一霎，恼他鹦鹉唤煎茶。
游仙辞
作者：孙原湘
朝代：清

洞门翠荚暖生烟，微叩瑶扃谒上仙。任诞偏逢方朔过，胜常惟许密香传。云浆末识何花气，星汉空思在月边。暂缓碧桃三日放，可知人世似经年。神楼缈缈接瑶京，八面红窗对八瀛。花顶佛光留髻影，画中仙指落琴声。天空不许云留迹，潭净偏容月印明。此是消魂真境界，最高情又最深情。
游仙辞·其一
作者：孙原湘
朝代：清

洞门翠荚暖生烟，微叩瑶扃谒上仙。任诞偏逢方朔过，胜常惟许密香传。云浆末识何花气，星汉空思在月边。暂缓碧桃三日放，可知人世似经年。
游仙辞·其二
作者：孙原湘
朝代：清

神楼缈缈接瑶京，八面红窗对八瀛。花顶佛光留髻影，画中仙指落琴声。天空不许云留迹，潭净偏容月印明。此是消魂真境界，最高情又最深情。
湘妃曲
作者：孙原湘
朝代：清

缥缈三湘瑟，空灵八月槎。碧天无界限，秋水是人家。奇玉雌雄佩，幽兰姊妹花。君山荡空翠，散作洞庭霞。一片潇湘水，春情比我深。云为神女梦，月是美人心。眉黛将秋画，衣香弄夕阴。三星光艳绝，不与夜珠沉。
湘妃曲·其一
作者：孙原湘
朝代：清

缥缈三湘瑟，空灵八月槎。碧天无界限，秋水是人家。奇玉雌雄佩，幽兰姊妹花。君山荡空翠，散作洞庭霞。
湘妃曲·其二
作者：孙原湘
朝代：清

一片潇湘水，春情比我深。云为神女梦，月是美人心。眉黛将秋画，衣香弄夕阴。三星光艳绝，不与夜珠沉。
满愿
作者：孙原湘
朝代：清

双峰雪映日华妍，八尺龙须乍起眠。甘后有心呈煖玉，杨妃无力出温泉。低容不作娇羞避，缓语翻教恣意怜。若使小家拘束态，定因匆遽失天然。
潇湘楼杂忆
作者：孙原湘
朝代：清

湘帘跨出尚逡巡，要使郎看要避人。立近小红窗一角，半容娇眼半遮身。闻郎声息画楼过，偷露梨花半面多。莫恨全身看未足，情辞都已在微波。扇囊宠赐九天霞，上绣莲兰两种葩。不独爱他高品格，花中此是并头花。碧瓯亲自捣云浆，暗度华池玉液香。口口愿郎都吸尽，莫留点滴与人尝。银湾渺渺隔云端，谁道恩波天样宽。膏露暗施花叶上，不留痕迹教人看。公然青鸟下蓬瀛，瞒过双鬟与长卿。才算聪明真绝世，别无一字自分明。楼上闻声楼下行，楼前妒眼已成城。隔帘微露云鬟影，料是王昌眼最明。下楼风恰绣裙掀，偷见弓弯窄更纤。乞与重台莲一瓣，朝朝枕上看红尖。郎来红日已衔山，采伴兜留苦不閒。终日相思能几见，累他一度又空还。略掀帘子露微颦，却恐消魂看未真。侬有小鬟郎有伴，一般惧碍作閒人。鹦鹉能呼燕子猜，中楼那得久徘徊。胡麻饭罢当窗绣，郎若来时过午来。楼窗蛱蝶绣将成，楼下鹦哥唤客声。半日盼郎郎不到，教侬错认几人行。两情相敬久如宾，却隔重楼迹未亲。望见佯佯先立起，旁人只道避生人。倒身我欲拜慈航，却恐卿嗤阮籍狂。暗向神光微点首，心头自爇妙莲香。无计留行且送行，画阑特地倚新晴。难将此意教郎会，兜语双鬟送笑声。茉莉香迎出浴迟，欢来是妾晚妆时。一番走马看花去，添得消魂几首诗。
潇湘楼杂忆·其一
作者：孙原湘
朝代：清

湘帘跨出尚逡巡，要使郎看要避人。立近小红窗一角，半容娇眼半遮身。
潇湘楼杂忆·其七
作者：孙原湘
朝代：清

楼上闻声楼下行，楼前妒眼已成城。隔帘微露云鬟影，料是王昌眼最明。
潇湘楼杂忆·其三
作者：孙原湘
朝代：清

扇囊宠赐九天霞，上绣莲兰两种葩。不独爱他高品格，花中此是并头花。
潇湘楼杂忆·其九
作者：孙原湘
朝代：清

郎来红日已衔山，采伴兜留苦不閒。终日相思能几见，累他一度又空还。
潇湘楼杂忆·其二
作者：孙原湘
朝代：清

闻郎声息画楼过，偷露梨花半面多。莫恨全身看未足，情辞都已在微波。
潇湘楼杂忆·其五
作者：孙原湘
朝代：清

银湾渺渺隔云端，谁道恩波天样宽。膏露暗施花叶上，不留痕迹教人看。
潇湘楼杂忆·其八
作者：孙原湘
朝代：清

下楼风恰绣裙掀，偷见弓弯窄更纤。乞与重台莲一瓣，朝朝枕上看红尖。
潇湘楼杂忆·其六
作者：孙原湘
朝代：清

公然青鸟下蓬瀛，瞒过双鬟与长卿。才算聪明真绝世，别无一字自分明。
潇湘楼杂忆·其十
作者：孙原湘
朝代：清

略掀帘子露微颦，却恐消魂看未真。侬有小鬟郎有伴，一般惧碍作閒人。
潇湘楼杂忆·其十一
作者：孙原湘
朝代：清

鹦鹉能呼燕子猜，中楼那得久徘徊。胡麻饭罢当窗绣，郎若来时过午来。
潇湘楼杂忆·其十三
作者：孙原湘
朝代：清

两情相敬久如宾，却隔重楼迹未亲。望见佯佯先立起，旁人只道避生人。
潇湘楼杂忆·其十二
作者：孙原湘
朝代：清

楼窗蛱蝶绣将成，楼下鹦哥唤客声。半日盼郎郎不到，教侬错认几人行。
潇湘楼杂忆·其十五
作者：孙原湘
朝代：清

无计留行且送行，画阑特地倚新晴。难将此意教郎会，兜语双鬟送笑声。
潇湘楼杂忆·其十六
作者：孙原湘
朝代：清

茉莉香迎出浴迟，欢来是妾晚妆时。一番走马看花去，添得消魂几首诗。
潇湘楼杂忆·其十四
作者：孙原湘
朝代：清

倒身我欲拜慈航，却恐卿嗤阮籍狂。暗向神光微点首，心头自爇妙莲香。
潇湘楼杂忆·其四
作者：孙原湘
朝代：清

碧瓯亲自捣云浆，暗度华池玉液香。口口愿郎都吸尽，莫留点滴与人尝。
澄海楼望海
作者：孙原湘
朝代：清

振衣百尺楼，天风何浪浪。天光与海色，一气同青苍。是时日初升，赤霞烧扶桑。照见诸岛屿，波上争低昂。浮云从西来，万马奔洪涛。气卷五岳走，天地俱动摇。人坐此楼中，势若随波旋。白日倒入海，青春走上天。念当乘风去，玄览极八埏。回头顾人世，一点如秋烟。
灯夕即事
作者：孙原湘
朝代：清

千枝灯火一枝花，十二瑶台耸翠霞。仙去偏愁郎有伴，月来如梦姊为家。微闻人语疑清瑟，近隔天河只片纱。应被市中吹笛者，遥占珠斗贯浮槎。
炉灰复然
作者：孙原湘
朝代：清

帘外西风扫聚苔，已寒重暖玉炉灰。草书结体联无断，花胜同心解不开。才欲见时先震荡，是曾立处定徘徊。一生自抱千秋信，莫管佳人果否来。
烧香曲
作者：孙原湘
朝代：清

红窗十二扇明纱，喜鹊催成两鬓鸦。背影玲珑俱绝世，才情宛转总宜家。工诗惯削檀郎草，解语亲擎绣佛花。手爇水沉香一缕，月轮心事镜年华。
熏炉
作者：孙原湘
朝代：清

新寒跨火辟邪炉，藕覆双凫色色殊。兰篆静看烟似水，梅花亲点笔为图。比肩可许充佳婿，拥背何妨借小姑。推就暖香熏一过，留仙裙底按纤趺。
燕子矶望江
作者：孙原湘
朝代：清

石壁翻江势动摇，荻花芦叶正萧萧。青山有意摹三凫，白浪无情送六朝。帆影不分京口树，钟声如答海门潮。雄心慢击中流楫，且看鱼龙出没骄。
牡丹下宴集
作者：孙原湘
朝代：清

锦幛围云五色齐，入窗都展绿玻瓈。名花一种春无赛，却见倾城首亦低。斜背花枝坐绿纱，恐花羞见面如霞。反教夺尽花颜色，人对花来不看花。女伴藏钩赌玉杯，聪明十度九赢回。就中偏是郎心湣，却费沉吟半晌猜。郎拈梅子出花阴，剥赠梅仁示意深。故把玉纤摩弄久，教伊知道会伊心。席罢香舆散画阑，感卿花下独来看。比肩立尽斜阳影，相见非难别总难。
牡丹下宴集·其一
作者：孙原湘
朝代：清

锦幛围云五色齐，入窗都展绿玻瓈。名花一种春无赛，却见倾城首亦低。
牡丹下宴集·其三
作者：孙原湘
朝代：清

女伴藏钩赌玉杯，聪明十度九赢回。就中偏是郎心湣，却费沉吟半晌猜。
牡丹下宴集·其二
作者：孙原湘
朝代：清

斜背花枝坐绿纱，恐花羞见面如霞。反教夺尽花颜色，人对花来不看花。
牡丹下宴集·其五
作者：孙原湘
朝代：清

席罢香舆散画阑，感卿花下独来看。比肩立尽斜阳影，相见非难别总难。
牡丹下宴集·其四
作者：孙原湘
朝代：清

郎拈梅子出花阴，剥赠梅仁示意深。故把玉纤摩弄久，教伊知道会伊心。
牧歌
作者：孙原湘
朝代：清

上牛坐，伏牛卧，牧童光阴牛背过。牛尾秃速牛角弯，牛肥牛瘠心先关。母呼儿饭儿不饭，人饿须知饲牛晚。放之平泉，以宽牛劳；浴之清浅，以息牛喘。牛能养人识人意，一牛全家命所寄。阿牛牵牛去输租，劝爷卖牛宁卖吾。
献果
作者：孙原湘
朝代：清

檀郎何处得尝新，翻作妆台掷果人。入手已知仙味美，分甘先惧妹心嗔。笑君怀核宁无意，献佛将花早有因。一幅定情罗帕在，轻红虽退认犹真。
玉台
作者：孙原湘
朝代：清

玻璃为障玉为台，一点灵犀自辟埃。花片欲随双管落，诗情都傍九天来。妆临秋水清无染，梦与湘云撇不开。事事要如明月满，昨宵眉影画刚裁。
玉尺词
作者：孙原湘
朝代：清

何人玉尺敢量诗，楼上昭容字婉儿。秋月剪眸书万卷，春花着手笔双枝。捧来香气含薇露，评出芳心费藕丝。却笑卫家风调别，祇将八法授羲之。
玉恙
作者：孙原湘
朝代：清

药炉烟袅篆丝斜，压体浓香翠被纱。绣枕卸头犹拥髻，银匙颤手自擎茶。犀株镇定恇还甚，蝶梦潮回热转加。雪白梨花疑两颊，从中一朵泛桃花。
玉恙新起
作者：孙原湘
朝代：清

病馀眠食强支撑，秋暑宜逃味要清。侍女且教铺象簟，厨娘还忌进鱼羹。极关情语唯珍重，不避嫌时更至诚。如此相思天亦许，两边心似玉壶明。
玉映
作者：孙原湘
朝代：清

水样帘栊玉放光，语香未了杂花香。竟邀映柱来窥伺，恰喜斜门得掩藏。归去忽移青雀舫，重逢刚在碧鸡坊。匆匆一笑天台路，知为刘郎为阮郎。
玉楼
作者：孙原湘
朝代：清

一声玉笛倚瑶台，风荡珠帘扇扇开。祇恐君看犹约略，不关侬影太低徊。远闻香气和花乱，微接音辞带笑猜。欲觅仙人来往迹，石阶无纬长春苔。已闻春病与花疏，又值杨花扑面初。怨极梦魂思越礼，愁来情性悔知书。莲含苦意才成实，竹有深心可奈虚。欲寄綵笺消息去，侍儿诚伪定何如。红滴胭脂翠滴螺，有人清影独凌波。似从明月飞来辽，却比清霄艳得多。珠箔尽教花掩敛，画阑偏受玉摩挲。春芜一被倾城体，应使人间薄绮罗。五铢衣薄剪元绡，越衬肌肤雪易消。静里忽参眉黛活，笑时反助鬓花娇。无言早信丹诚达，着迹才须绿绮挑。但使常娥心暗许，未妨白日对青霄。
玉楼·其一
作者：孙原湘
朝代：清

一声玉笛倚瑶台，风荡珠帘扇扇开。祇恐君看犹约略，不关侬影太低徊。远闻香气和花乱，微接音辞带笑猜。欲觅仙人来往迹，石阶无纬长春苔。
玉楼·其三
作者：孙原湘
朝代：清

红滴胭脂翠滴螺，有人清影独凌波。似从明月飞来辽，却比清霄艳得多。珠箔尽教花掩敛，画阑偏受玉摩挲。春芜一被倾城体，应使人间薄绮罗。
玉楼·其二
作者：孙原湘
朝代：清

已闻春病与花疏，又值杨花扑面初。怨极梦魂思越礼，愁来情性悔知书。莲含苦意才成实，竹有深心可奈虚。欲寄綵笺消息去，侍儿诚伪定何如。
玉楼·其四
作者：孙原湘
朝代：清

五铢衣薄剪元绡，越衬肌肤雪易消。静里忽参眉黛活，笑时反助鬓花娇。无言早信丹诚达，着迹才须绿绮挑。但使常娥心暗许，未妨白日对青霄。
玉楼供花辞和楼中人韵
作者：孙原湘
朝代：清

摘取晨葩晓梦中，玉楼分插小窗红。人间风雨应无恨，天半园林别有丛。频嘱侍儿新水换，不嫌供佛净瓶同。暂时收拾熏垆起，自有香云护梵宫。名花四座镜当中，映出深红间浅红。着水宛如新沐后，披香疑入古书丛。瓶缘放胆春能管，灯替传神夜不同。面面湘帘围梦住，枉他粉蝶效秦宫。
玉楼供花辞和楼中人韵·其一
作者：孙原湘
朝代：清

摘取晨葩晓梦中，玉楼分插小窗红。人间风雨应无恨，天半园林别有丛。频嘱侍儿新水换，不嫌供佛净瓶同。暂时收拾熏垆起，自有香云护梵宫。
玉楼供花辞和楼中人韵·其二
作者：孙原湘
朝代：清

名花四座镜当中，映出深红间浅红。着水宛如新沐后，披香疑入古书丛。瓶缘放胆春能管，灯替传神夜不同。面面湘帘围梦住，枉他粉蝶效秦宫。
玉楼清福
作者：孙原湘
朝代：清

不通融处似通融，飞絮游丝扑绣栊。三月诗情多艳冶，一楼春梦太玲珑。略嫌琴脆贪微雨，自惜衣香爱逆风。十二胆瓶花四面，神仙清福坐当中。
玉问
作者：孙原湘
朝代：清

误触晶屏獭髓敷，一丝霞气透云乌。久知白璧推瑜瑾，肯把黄金属画图。妒口悉凭同列谤，高情转避俗人谀。山河倒影银蟾里，曾累姮娥绝色无。草草梳头暖玉搔，青铜秘钥手轻操。析来文箸湘妃竹，制就银杯阿母桃。风雅最能倾女伴，雪花亲自靧儿曹。乌丝掌籍烦书写，落笔先题一字糕。
玉问·其一
作者：孙原湘
朝代：清

误触晶屏獭髓敷，一丝霞气透云乌。久知白璧推瑜瑾，肯把黄金属画图。妒口悉凭同列谤，高情转避俗人谀。山河倒影银蟾里，曾累姮娥绝色无。
玉问·其二
作者：孙原湘
朝代：清

草草梳头暖玉搔，青铜秘钥手轻操。析来文箸湘妃竹，制就银杯阿母桃。风雅最能倾女伴，雪花亲自靧儿曹。乌丝掌籍烦书写，落笔先题一字糕。
玉阶
作者：孙原湘
朝代：清

望影猜声巳断魂，况容平视近中门。楚天含雨常疑碧，湘水和云不着痕。仙要几生修得到，佛因无尔敢称尊。玉阶秋草临纤步，翻许亲承足下恩。
琼花阁春宴
作者：孙原湘
朝代：清

琼台缥缈接空冥，面面湘波作翠屏。诗梦一天如雪艳，酒花二月有兰馨。碧云界断忘人世，红豆拈来尽性灵。风卷玉箫声缓缓，群真都在上头听。冰盘行炙月轮擎，多是芳心结撰成。花气一楼难辨种，食单三日预商名。新歌乍学狂何惜，罚盏虽冤醉亦轻。赢得归家争问讯，酒香还似玉梅清。
琼花阁春宴·其一
作者：孙原湘
朝代：清

琼台缥缈接空冥，面面湘波作翠屏。诗梦一天如雪艳，酒花二月有兰馨。碧云界断忘人世，红豆拈来尽性灵。风卷玉箫声缓缓，群真都在上头听。
琼花阁春宴·其二
作者：孙原湘
朝代：清

冰盘行炙月轮擎，多是芳心结撰成。花气一楼难辨种，食单三日预商名。新歌乍学狂何惜，罚盏虽冤醉亦轻。赢得归家争问讯，酒香还似玉梅清。
瑶池
作者：孙原湘
朝代：清

佩声何日返层台，十二文窗绝点埃。宝鸭暗烧心火热，银蟾清对眼波来。觞飞灵液和云捣，裙拂仙葩带露开。辛苦瑶池陪阿母，芙蕖双颊减丰裁。
瑶窗
作者：孙原湘
朝代：清

羊灯未上月如丝，偷出中门步屧迟。拂槛衣声疑竹韵，窥窗鬓影误花枝。乍尝险味情逾怯，强定惊魂力不支。踪迹怕人猜料著，暗中归去朗吟诗。
瑶缄
作者：孙原湘
朝代：清

玉郎苦索定情词，几拂花笺下笔迟。女伴忽来当面笑，侬家那有背人时。私书频向窗中展，秘藁偷从枕上思。只有寻常调笑语，一经香口便成诗。
生辰
作者：孙原湘
朝代：清

十日清和未改春，玉厨樱笋作生辰。问年愁误波斯女，降日应推洛水神。屈指浣花须下九，当头弦月倚初旬。金盘香露前朝聍，浴罢如来浴美人。
生辰日
作者：孙原湘
朝代：清

卖冰声唤小窗眠，梦想江南远似天。记得年年今日事，并头花下拜双仙。鸥波仙馆即莲台，绣佛炉香煖不灰。应有兜罗绵样手，笑持荷叶捧觞来。小阮风情记我家，与君同日好年华。而今憔悴相如病，辜负芙蓉脸际花。更有参军小妹清，藕花生日一齐生。无端吹折同心蒂，零落红衣画不成。
生辰日·其一
作者：孙原湘
朝代：清

卖冰声唤小窗眠，梦想江南远似天。记得年年今日事，并头花下拜双仙。
生辰日·其三
作者：孙原湘
朝代：清

小阮风情记我家，与君同日好年华。而今憔悴相如病，辜负芙蓉脸际花。
生辰日·其二
作者：孙原湘
朝代：清

鸥波仙馆即莲台，绣佛炉香煖不灰。应有兜罗绵样手，笑持荷叶捧觞来。
生辰日·其四
作者：孙原湘
朝代：清

更有参军小妹清，藕花生日一齐生。无端吹折同心蒂，零落红衣画不成。
生辰曲
作者：孙原湘
朝代：清

锦瑟华年似水流，赪颜犹带嫁时羞。袖中蜥蜴欢痕褪，发后蝤蛴齧印留。户耿玉蝇逾半夜，帘霏金粟近中秋。盟香共拜如环月，稳取团圞在后头。
画廊
作者：孙原湘
朝代：清

郁金堂北画廊深，云弄秋光月弄阴。殊色芙蕖偏并蒂，异香兰蕙本同心。吴宫自漾珠帘影，楚水都含玉佩音。毕竟昭阳谁第一，尹夫人在不须寻。
画舫四首
作者：孙原湘
朝代：清

画舫相排若比邻，不曾珠箔障香尘。一家语笑情初洽，半晌沉吟态更真。纨扇偶擎非掩敛，罗衣欲换且逡巡。凭阑囗自青天看，几见嫦娥要辟人。一分才调一分情，全是玲珑不是轻。倾国偶逢须福分，守宫才退更鲜明。裙边蝴蝶郎持定，袖上花枝姊唾成。仙骨未容人仿佛，自临春水照盈盈。左倚兰桡右桂旗，惊鸿影落碧玻璃。生成细骨轻躯好，悉听横看侧视宜。恕我狂名帘不下，厌人谀语傍潜移。幽兰自是深闺种，许蝶闻香禁蝶知。亚字红桥折向东，橹枝摇曳太匆匆。云多离合晴难定，花有阴阳致不同。逼近更闻香荡越，薄瞑犹胜月朦胧。明眸焉肯轻回睐，自觉微波面面通。
画舫四首·其一
作者：孙原湘
朝代：清

画舫相排若比邻，不曾珠箔障香尘。一家语笑情初洽，半晌沉吟态更真。纨扇偶擎非掩敛，罗衣欲换且逡巡。凭阑囗自青天看，几见嫦娥要辟人。
画舫四首·其三
作者：孙原湘
朝代：清

左倚兰桡右桂旗，惊鸿影落碧玻璃。生成细骨轻躯好，悉听横看侧视宜。恕我狂名帘不下，厌人谀语傍潜移。幽兰自是深闺种，许蝶闻香禁蝶知。
画舫四首·其二
作者：孙原湘
朝代：清

一分才调一分情，全是玲珑不是轻。倾国偶逢须福分，守宫才退更鲜明。裙边蝴蝶郎持定，袖上花枝姊唾成。仙骨未容人仿佛，自临春水照盈盈。
画舫四首·其四
作者：孙原湘
朝代：清

亚字红桥折向东，橹枝摇曳太匆匆。云多离合晴难定，花有阴阳致不同。逼近更闻香荡越，薄瞑犹胜月朦胧。明眸焉肯轻回睐，自觉微波面面通。
疑悰
作者：孙原湘
朝代：清

千呼万唤隔帘旌，未肯同眸一笑迎。此地不应犹碍婢，平时始悔错怜卿。偎依转傍生人热，恩分翻缘熟极轻。那怪幼舆遭折齿，东家邻女本无情。